open-index/open-wikipedia-markdown huggingface dataset:
巴拿馬文件

**巴拿馬文件**（）係巴拿馬律師事務所嘅大量機密文件喺2016年俾（ICIJ）踢爆嘅洩漏事件。文件包含Mossack Fonseca由1970年代開始，列出有關21.4萬間同離岸金融公司夾埋1150萬筆嘅詳細資料，連各國政治人同班精英未曝光嘅海外資產都揭穿埋。南德意志報喺2015年收到一位未知身份嘅人嘅文件之後，將佢同國際調查記者同盟分享，後者動用嚟自全世界80個國家同地區，107個媒體組織，用一年時間整理啲文件，2016年4月3號公布初步結果。而完整清單會喺同年五月初正式公布。

被洩漏嘅文件揭示國際權貴精英係點用避稅港嚟㔷埋啲錢。英國廣播公司話文件內容波及到全球72位前任或現任國家元首、政府首腦或佢哋屋企人，其中包括冰島總理、烏克蘭總統、英國首相嘅老竇——伊恩卡梅倫同埋中國共產黨中央委員會總書記習近平嘅姐夫——等人。ICIJ同時承認，設立離岸公司唔代表當事人一定有透過搞非法活動；話開設離岸公司係種無可厚非嘅商業行為，捲入巴拿馬文件漩渦嘅中國高層，可能凈為咗收埋啲錢或隱姓埋名喺中國搞投資嚟賺錢。

## 註

類:巴拿馬史
學齡

**學齡**即係讀書嘅年齡限制。每個地區嘅年齡限制都唔同。

### 美洲
#### 北美洲
;
;:

喺魁北克省，開學喺八月尾，但係淨係計每年嘅9月30號嘅學生嘅足歲，例如入幼稚園低班嗰個學年，要9月30號夠4歲。

### 亞洲
;

### 出面網頁
梁安琪 (澳門)

**梁安琪**（，），原名**禤偉玲**，生於廣州，籍貫廣東三水，係澳門賭王何鴻燊情婦之一。何鴻燊已有一妻一妾同一位情婦，通常認為梁安琪係何家四太太，人稱「阿四」、「四太」、「四姨太」。

## 生意同社交活動
梁安琪由1990年代後期開始踏足多個行業，包括賭業，範圍包括香港、澳門以及中國大陸。

2022年，梁安琪辭任澳娛綜合常務董事。因為澳門嘅新博彩法，梁喺10月將手上嘅一成B組澳娛綜合股權，以象徵式1澳門元，賣畀何家二房二女何超鳳。

## 部分公職

* 香港島各界聯合會第七屆榮譽會長

## 睇埋
*何東家族
*陳婉珍

## 參考來源

## 出面網頁
*
*梁安琪議員辦事處
蠏山

**蠏山**（）係中國廣東廣州嘅地名，喺黃埔區近黃埔大道東、中山大道東、港前路之間嘅位。

## 名
由於個地舊時係典型嘅丹霞地貌，加上山上有嚿石好似隻蟹爪噉，所以「蠏山」個名係噉嚟。

## 註

## 連出去
* 有哪些城市的街路名非常风雅好听？ 知乎

類:廣州地理
類:黃埔區
蠏山砲臺

**蠏山砲臺**（），又叫**蠏山臺**（），係中國廣東廣州嘅一座砲臺遺跡，喺大清光緒十一年間（1885年）起好，位置喺黃埔區蠏山嘅公園山頂，而家係黃埔區嘅登記保護文物。

## 史
1885年，中法戰爭結束之後，兩廣總督張樹聲等人為咗要加強長洲要塞嘅防禦力量而搞咗呢個砲臺。1922年嘅孫文廣州蒙難事件當中，陳炯明試過用呢個砲臺射咗嗰時孫文搞嘅永豐艦落嚟。後嚟廣東艦隊名將陳策等人喺蠏山整咗好多座亭仔，重喺山頂搞咗座由胡漢民寫嘅「先大總統孫公蒙難碑」，後邊重寫咗孫文嘅秘書——林直勉寫嘅碑文落去。後嚟呢度逐漸形成咗間公園。

2009年7月，黃埔區人民政府將呢座砲臺列為登記保護文物，2012年列入黃埔區唔喐得嘅文物。2015年11月26號遇到未知情況嘅人為破壞事件。

## 現狀
而家砲臺凈得返巷道、牌坊式巷門、藏兵洞同砲池響度，而原先胡漢民寫嘅先大總統孫公蒙難碑已經冧咗；德國克虜伯兵工廠轉軌後膛遠端炮轉咗去越秀山嘅鎮海樓做展覽；而巷門頭頂部分爛咗，得返石門額下邊嗰橛重響度。而石門額寫住「蠏山臺」三個字，右邊寫住「光緒十一年孟夏吉旦」一堆字，左邊寫住「欽命兩廣總督部張」同「欽命廣東巡撫部院倪」呢堆字。砲池個樣係橢圓形，入面有座唔拉臣嘅四方亭響度。

## 攷
* 广州 蟹山炮台(2008) 廣東文化網
* 蟹山公园炮台为何这么怪？ 羊城晚报 （2010-04-06 B15版）

類:黃埔區
青麟路

**青麟路**（**Tsing Lun Road**），係香港新界屯門區西北一條路，南面連住震寰路，北面連住藍地交匯處，附近有屯門醫院、兆康苑。
山道

**山道**，香港一街，喺石塘嘴，南低北高，沿山而建，低處遠到干諾道西，高處上到般咸道同薄扶林道交界，英文寫做****，故戰前又有音名**希路道**。山道天橋，因山道而名，山道上有如天遮，行車天橋，由薄扶林道，兜兜兜兜落到干諾道西。

山道為百年古道，原本有坑，當地叫大坑，後世又有叫山道明渠，水流入海。有坑嗰段，約今聖公會聖彼德小學，到皇后大道西。而大道西個位，上面起咗公廁，一直到封坑先無咗。而近加倫臺處，原本坑西叫山道，坑東叫加倫街，又叫加刺連士街，後來改名加倫臺。一九六五年到一九六八年之間，條坑冚咗，依段仔都變成山道。

## 史
石塘嘴戰前出名塘西風月。皇后大道西同德輔道間，今長發大廈處，呢段山道，有四大妓寨，詠樂、倚紅、賽花、歡得，盛極一時。香港大學近山道頂，選址立法局曾有激辯。

山道到南里之間，有街無名，可睇成山道一支。史上嗰處，有石塘嘴街市，一八五八年開張。後來變成山道休憩花園。如今做咗香港大學站出入口。

## 參考資料
河內道

**河內道**（**Hanoi Road**），係香港九龍尖沙嘴一條路，北面連住加拿芬道，南面連住麼地道、赫德道、白蘭軒道交界。個名嚟自越南城市河內。
林茶

**林茶**（；學名：），又嗌**露兜**（）或**林投**（），係露兜樹科露兜樹屬嘅常綠喬木，原產亞洲同大洋洲嘅熱帶海岸地區。

## 用途
佢嘅葉纖維可以整好多種工藝品，花可以提取芳香油，佢嘅根、葉、花、果都可以做藥。

## 相

## 連出去
* 露兜树 Pandanus tectorius Parkinson 中国植物物种信息数据库
* 露兜树 奇乐植物网
* 露兜树 广东园林工程网
* 露兜樹 Ludoushu 藥用植物圖像數據庫

類:露兜樹屬
類:四季常綠植物
類:喬木
類:植物油庫
類:紡織纖維植物
類:藥用植物
政務司司長辦公室

係香港政府部門，屬香港特別行政區政務司司長嘅支援部門，旗下單位包括行政署、政策及項目統籌處同政府檔案處。
政府總部禮賓處

**政府總部禮賓處**，通常簡稱**禮賓處**，係香港政府部門，屬政務司司長辦公室行政署旗下，負責代表香港政府接待訪問香港嘅中國或者外國政治要員，策劃同統籌外國皇室成員同政府高層領導人嘅官方訪問香港活動，同埋管理香港授勳及嘉獎制度。
政府檔案處

**政府檔案處**（，縮寫：**GRS**）係香港政府行政署轄下部門，喺1989年成立，負責處理同保存香港政府資料同歷史檔案。

政府檔案處下設四個小組：歷史檔案館、檔案保存及修復服務組、檔案系統發展組、檔案管理及行政組。

## 歷史
1972年7月24號，歷史檔案處（Public Records Office）成立，喺斐濟來嘅澳洲人戴雅文做主任。歷史檔案處設喺花園道1號A，美利大廈毗鄰嘅公眾停車場入低一棟兩層高樓仔。棟樓盒狀構造，山形屋頂，原先係一間軍用廚房同軍械貯物室，佔地得啲咁多。檔案庫好快飽和。

1974年9月，歷史檔案處遷到美梨道（今譯美利道）2號美梨道多層停車場大廈，佔據地下同閣樓，佔地約五百平方米。1995年7月20號，政府將檔案處遷去屯門政府貯物中心，將美利道2號原址劃畀廉政公署。不過，輿論認為屯門交通不便，而檔案處職員認為屯門選址隔籬係存有危險品嘅工業區，風險太大，不利保存歷史檔案。卒之喺九龍觀塘翠屏道13號興建香港歷史檔案大樓，作為永久館址。

## 批評
2016年，前署理檔案處長朱福強批評，香港政府自1995年起，打壓檔案處職員，用唔專業嘅行政主任取替專業嘅司典（archivist）。舊時處長同屬下四個主任五個人都係專業司典，到2016年得返一個主任係。

## 歷任首長
*白卓善（Don Brech）（1989–？）
*朱福強（1999–2003，署理）
*周仲賢
*杜式雄
*勞紹安

## 相

File:The Main Building of Hong Kong Public Records Building.JPG|香港歷史檔案大樓 
File:Readers ticket of Public Records Office of Hong Kong.JPG|香港歷史檔案館閱覽證


## 睇埋
*戴雅文

## 出面網頁
*
前任行政長官辦公室

**前任行政長官辦公室**，係香港政府部門，屬政務司司長辦公室行政署旗下，負責為前任行政長官提供行政支援，可以畀最多三位前任行政長官搞推廣同禮節性嘅工作，同埋同佢哋前官方身分相關嘅活動。
1823

**1823**係1822同1824之間嘅自然數。

## 常見用途
;電話號碼
因為個數易記，有時可能會俾人攞嚟做電話冧巴，例如喺香港，1823係香港政府嘅電話中心。
人口政策督導委員會

，係香港政府嘅委員會，屬政務司司長辦公室旗下，主席係香港特別行政區政務司司長，負責研究人口政策同提供建議。
經濟分析及方便營商處

**經濟分析及方便營商處**，係香港政府部門，屬財政司司長辦公室旗下，負責就香港政府各項政策提供經濟分析同意見，同埋推展各項有關方便營商嘅措施去改善香港營商環境。
工商及旅遊科

**工商及旅遊科**（）係香港特別行政區政府商務及經濟發展局轄下嘅部門，負責處理有關香港工業、香港商業同香港旅遊業嘅事務。

## 工作範圍
*對外商貿關係
*為工商業提供支援
*保護知識產權
*促進外來投資
*旅遊
*保障消費者的權益
*促進競爭
*便利商貿
*氣象服務
*郵政服務
*政府電子貿易服務
*葡萄酒業務
*聯合國制裁

## 相關部門
*旅遊事務署
*旅行代理商註冊處
*香港天文台
*知識產權署
*投資推廣署
*香港郵政
*工業貿易署
*香港經濟貿易辦事處 (海外)

## 出面網頁
*商務及經濟發展局工商及旅遊科
旅遊事務署

**旅遊事務署**（，縮寫：**TC**）係香港特別行政區政府商務及經濟發展局工商及旅遊科轄下嘅部門，負責制定政府嘅旅遊業發展政策同策略，並統籌同業界嘅聯繫，加強協調推動旅遊業嘅發展。

## 職責
旅遊事務署與香港旅遊發展局同其他機構緊密合作，推動香港旅遊業嘅發展。

旅遊事務署嘅主要職責，係制訂同統籌落實各項促進旅遊業發展嘅政策、策略同計劃。旅遊事務署署同時負責領導同協調其他政府決策局同部門，推行對旅遊業有影響嘅政策同措施。

## 理想同策略
;理想
建立同促進香港作為亞洲首要嘅國際城市，世界級嘅渡假同商務旅遊目的地。

;策略
*亞洲區內卓越嘅國際大都會，中西文化薈萃，共冶一爐，別具一格。
*通往區內各地，特別係中國內地嘅門戶，盡享位處亞洲中心嘅地理優勢。
*區內優秀嘅商業同服務中心，係發展亞洲商貿嘅必然之選。
*亞洲盛事之都，多姿多采嘅盛事接踵而來。
*魅力凝聚之都，為男女老少帶來各式各樣嘅視聽感觀享受。

## 歷任旅遊事務專員
*盧維思（1999年5月17號─2000年12月6號）
*黎高穎怡（2000年12月7號─2003年2月22號）
*鄭汝樺（2003年3月17號─2006年4月9號）
*區璟智（2006年5月3號─2008年11月）
*方舜文（2008年11月27號─2009年11月）
*容偉雄（2010年2月1號─2014年12月21號）
*朱曼鈴（2014年12月22號－現在）

## 出面網頁
*香港特別行政區政府 旅遊事務署
旅行代理商註冊處

**旅行代理商註冊處**，係香港政府部門，屬商務及經濟發展局工商及旅遊科旅遊事務署旗下，負責監管旅行代理商同管理旅遊業賠償基金。
通訊及創意產業科

**通訊及創意產業科**，係香港政府部門，屬商務及經濟發展局旗下，負責處理廣播、電訊、創意產業發展，同埋管制淫褻同不雅物品。
起動九龍東辦事處

**起動九龍東辦事處**，係香港政府部門，屬發展局工務科旗下，負責跟進「起動東九龍」計劃，加快九龍東轉型做另一個核心商業區。
文物保育專員辦事處

**文物保育專員辦事處**，係香港政府部門，屬發展局工務科旗下，負責處理有關香港文物保育嘅嘢。
財經事務科

**財經事務科**，係香港政府部門，屬財經事務及庫務局旗下，負責處理有關香港金融同經濟事務嘅嘢。
政策及項目統籌處

，係香港政府部門，屬政務司司長辦公室旗下，負責協助香港特別行政區政務司司長就政策上同各決策局協調，同埋支援扶貧委員會各項工作。
證券及期貨事務上訴審裁處

**證券及期貨事務上訴審裁處**，係香港政府部門，屬財經事務及庫務局財經事務科旗下，負責確保證券及期貨事務監察委員會同香港金融管理局嘅規管決定係公平合理。
市場失當行為審裁處

**市場失當行為審裁處**，係香港政府部門，屬財經事務及庫務局財經事務科旗下，負責為香港證券同期貨市場嘅市場失當行為進行研訊同裁決。
公務及司法人員薪俸及服務條件諮詢委員會聯合秘書處

**公務及司法人員薪俸及服務條件諮詢委員會聯合秘書處**，係香港政府部門，屬公務員事務局旗下，負責處理下面四個香港政府諮詢公營機構嘅支援服務：
* 公務員薪俸及服務條件常務委員會
* 紀律人員薪俸及服務條件常務委員會
* 首長級薪俸及服務條件常務委員會
* 司法人員薪俸及服務條件常務委員會
選舉事務處

**選舉事務處**（）係香港政府負責選舉工作嘅部門，隸屬政制及內地事務局，亦係選舉管理委員會（選管會）嘅行政支援機構。選舉事務處協助選管會執行《選舉管理委員會條例》所規定嘅法定職能，入面包括協助市民登記做選民、劃分選區、制定選舉條例同選舉活動指引等。行政長官、選舉委員會界別、立法會同區議會選舉工作，都交畀呢個部門負責。不過，選舉事務處喺職能上屬於執行部門，對選舉政策並無決策權，相關權力喺政制局同選管會。

選舉事務處喺1994年成為香港政府部門之前屬於布政司署轄下憲制事務科嘅內部機構。1997年7月1號主權移交之後，選舉事務處隸屬政制事務局，2007年7月1號決策局重組之後被劃入新成立嘅政制及內地事務局。部門首長係總選舉事務主任，由行政長官委任並刊登《政府憲報》，職級係高級首席行政主任（首長級薪級第2點）。作為部門副首長嘅首席選舉事務主任領導選舉部（設有幾個分部），職級係首席行政主任（首長級薪級第1點），下面設有幾名職級屬於總行政主任嘅副總選舉事務主任。

選舉事務處喺2023年7月經立法會審批後，增設兩個首長級公務員職位，包括一個「首席選舉事務主任 (策劃及研究)」同一個「資訊科技管理主管」。首席選舉事務主任 (策劃及研究)由首席行政主任出任，領導委員會及研究部同埋選民登記部；資訊科技管理主管由總系統經理出任，領導資訊科技管理部；原本嘅首席選舉事務主任改名做「首席選舉事務主任 (選舉)」，繼續領導選舉部。選舉事務處總部原本喺灣仔港灣道25號海港中心10樓，2023年2月13號搬到長沙灣東京街西3號庫務大樓8樓。

## 選舉事務處架構

## 歷任總選舉事務主任

* 職級係高級首席行政主任或者署理高級首席行政主任（首長級薪級第2點）。
# 邱霜梅（1993年7月－1996年6月）
# 張英才（1996年6月－1997年8月）
# 李榮（1997年8月－2004年12月30號）
# 林文浩（2004年12月30號－2007年10月11號）
# 丁徐慧明（2007年10月11號－2011年5月17號）
# 李柏康（2011年5月17號－2016年9月26號）
# 黃思文（2016年9月26號－2019年7月24號）
#* 黃文超（2019年7月24號－2019年10月2號，署任）
# 黃文超（2019年10月2號－2020年1月14號）
# 翁應輝（2020年1月14號－2022年1月12號）
# 黃文超（2022年1月12號－2024年9月11號）
# 陳淑華（2024年9月11號－）

## 歷任首席選舉事務主任
* 2018年5月前係編外職位，後改成常額職位，2023年7月另增設一個編外職位。
# 陳陳瑞儀（2008年4月－2008年10月）
# 陳紹麟（2011年1月－2013年4月）
# 馬笑虹（2014年7月－2018年3月）
# 黃文超（2018年3月－2019年9月）
# 李復滿（2019年9月－2020年1月）
# 黃文超（2020年1月－2021年1月）
# 何觀玲（2021年1月－2021年11月）
# 陳竹燕（2021年11月－2022年1月）
# 陳淑華（2022年1月－2024年8月）
# 陳黃潔明（2023年8月－2024年2月）
# 林暉（2024年3月－ ）
# 陳志成（2024年8月－ ）

## 歷任資訊科技管理主管
* 2023年7月設立嘅首長級編外職位，由總系統經理擔任，領導資訊科技管理部。
# 翁慧卿（2023年1月－2024年3月）
# 劉成方（2024年4月－ ）

## 爭議事件
2016年香港立法會選舉期間，選舉事務處嘅職員唔見咗一本入面有大約8000個已登記選民個人資料嘅選民登記冊。2017年香港行政長官選舉期間，選舉事務處唔見咗兩部分別入面有大約1200個選舉委員會委員同全港超過300萬個已登記選民個人資料嘅手提電腦。2021年選舉委員會界別分組選舉期間，選舉事務處人員用咗遠超預計時間嘅14個鐘完成點算4千幾張選票同公布結果。2022年3月同4月，選舉事務處有職員喺發送電郵期間因操作錯誤洩露選民同選委嘅個人資料。2023年香港區議會選舉期間，電子選民登記冊系統再次出現故障，行政長官李家超責成選管會成立由選舉事務處資訊科技管理部、政府資訊科技總監辦公室、香港警務處相關部門組成嘅專責小組調查事件，2024年1月公布嘅調查結果確認事故係選舉事務處資訊科技管理人員技術出錯導致。

## 睇埋
*選舉管理委員會 (香港)
*選舉委員會 (香港)

## 註

## 攷

## 出面網頁
*香港特別行政區政府 選舉事務處
香港特別行政區政府駐北京辦事處

，係香港政府部門，屬政制及內地事務局旗下，係香港政府喺北京嘅常駐部門，職能類似領事館。
香港經濟貿易辦事處 (內地)

**香港經濟貿易辦事處 (內地)**，係香港政府部門，屬政制及內地事務局旗下，常駐中國大陸一啲地方，負責同香港有關嘅經濟貿易事務。

## 睇埋
*香港經濟貿易辦事處 (海外)
香港經濟貿易辦事處 (海外)

**香港經濟貿易辦事處 (海外)**，係香港政府部門，屬商務及經濟發展局旗下，常駐海外（即係中國之外）一啲地方，負責同香港有關嘅經濟貿易事務。

## 睇埋
*香港經濟貿易辦事處 (內地)
香港經濟貿易辦事處

**香港經濟貿易辦事處**可以係：
*香港經濟貿易辦事處 (海外)
*香港經濟貿易辦事處 (內地)
庫務科

**庫務科**，係香港政府部門，屬財經事務及庫務局旗下，負責處理有關香港政府庫房嘅嘢。
大學教育資助委員會秘書處

**大學教育資助委員會秘書處**，係香港政府部門，屬教育局旗下，負責幫大學教育資助委員會就住香港高等教育發展同撥款向政府畀意見。
在職家庭及學生資助事務處

**在職家庭及學生資助事務處**（簡稱**家庭學資處**；，縮寫：**WFSFAA**）係香港特別行政區政府教育局同勞工及福利局轄下嘅部門，2015年3月1號透過編撥原有嘅學生資助處（以前叫：學生資助辦事處）同在職家庭津貼辦事處為同一事務處而成立，負責為香港有需要嘅家庭提供專設嘅資助，支援兒童同青年求學，同埋鼓勵在職家庭持續就業，自力更生。

## 簡介
在職家庭及學生資助事務處透過多項學生資助計劃，幫助學前至專上教育程度嘅學生，確保香港學生唔會因為經濟困難而未能夠接受教育。亦提供多項獎學金同獎勵計劃，鼓勵學生努力不懈，積極求學，爭取卓越成績。亦會負責推行低收入在職家庭津貼計劃，呢個計劃鼓勵自力更生，紓緩跨代貧窮。

## 出面網頁
*在職家庭及學生資助事務處
在職家庭津貼辦事處

**在職家庭津貼辦事處**（，縮寫：**WFAO**）係香港特別行政區政府教育局在職家庭及學生資助事務處轄下嘅部門，負責為香港有經濟需要嘅合資格在職家庭提供專門資助。

## 睇埋
*關愛共享計劃

## 出面網頁
*在職家庭津貼辦事處
*
學生資助處

**學生資助處**（，簡稱**學資處**）係香港特別行政區政府教育局同勞工及福利局在職家庭及學生資助事務處轄下嘅部門，資助由學前至專上程度，同修讀指定進修同課程嘅學生。

## 各項資助計劃
### 學前教育
*幼稚園學生就學開支津貼
*幼稚園及幼兒中心學費減免計劃

### 小學同中學程度
*中、小學生資助計劃
*指定夜間成人教育課程資助計劃
*應用教育文憑

### 專上同大專程度
*資助專上課程學生資助計劃
*全日制大專學生免入息審查貸款計劃
*專上學生資助計劃
*上學生免入息審查貸款計劃
*擴展的免入息審查貸款計劃
*資助專上課程及專上學生車船津貼
*關愛基金援助項目

### 持續進修
*擴展的免入息審查貸款計劃
*持續進修基金

## 睇埋
*在職家庭及學生資助事務處

## 出面網頁
*香港特別行政區政府 在職家庭及學生資助事務處 學生資助處
岑樂怡

**岑樂怡**（，**Bonde Sham**，），綽號**阿妹**，係香港ViuTV女藝員。

## 簡歷
岑樂怡中學讀聖母玫瑰書院，預科讀惠僑英文中學，並擔任學生會副主席，大學讀香港浸會大學英文系，主修比較文學。佢大學三年級演舞台劇時畀now TV發掘，開始兼職娛樂主持，到畢業後正式加入now TV。隨住2016年同一集團嘅ViuTV開台，岑樂怡亦有過去幫手拍節目。

岑樂怡入行初時主要做電視]節目主持，其中比較出名嘅節目演出包括now TV嘅《巷弄台北》、ViuTV嘅《404不存在的國落》等等。2019年開始參與唔同劇集同電影拍攝，其中喺《已讀不回》首度擔任女主角。2024年更參演Amazon Prime 劇集《外籍人士》，首度參與荷里活大製作。2024年，佢正式完成香港中文大學人類學碩士課程。

## 演出
### 節目主持（[[ViuTV]]）
*2016年：《SE7EN》（主持兼挑戰者）
*2016年：《地球友善餐廳》
*2016年：《總有一隻喺左近》（第14集起）
*2016年：《區區有樂》
*2016年：《404不存在的國落》
*2017年：《SE7EN 2》（主持兼挑戰者）
*2017-2019年：《Girls' Talk》
*2017年：《404之異國二域》
*2017年：《突擊旅行團》
*2017年起：《總有一瓣喺左近》（第1至42集同第79集起）
*2017年：《街頭派錢黨》
*2017年：《職場特工》（第1-6集）
*2019年：《富士山朝聖之旅》
*2020年：《台灣山步行》
*2020年：《埋嚟睇 埋嚟玩》（外景片段主持）
*2020年：《踢館》
*2020年：《當遊客不存在》
*2021年：《ViuTV 5周年：繼續向前》
*2021年：《幫緊你應援團》
*2021年：《識碳一定係咁歎》
*2022年：《疫情亦情》（第15集旁白）
*2022年：《終於飛到LA》
*2022年：《人去公廁 我去公廁》
*2022年：《對不起幫緊你》
*2023年：《尼泊爾山步行》
*2024年：《新年流流返乜工》
*2025年：《有得吹好吹》

### 節目演出（[[ViuTV]]）
*2016年：《Full Speed Girls》（網上節目，第6集挑戰者）
*2016年：《誰偷走我的...》（第3集挑戰者）
*2016年：《學嘢》（第5、6集挑戰者)
*2017年：《譚校長·談欣賞》（第1、3集演出）
*2017年：《挑機》（第5、6集嘉賓）
*2020年：《鼠年行運要點相》（第2集嘉賓）
*2021年：《考有Feel》（第17-18集嘉賓）
*2022年：《今餐有料到》（第200集嘉賓）
*2022年：《你是我的後援會》（第12集嘉賓）
*2023年：《Viu Chat》（第3集嘉賓）
*2023年：《夏の競技》（第3集嘉賓）

### 電視節目（[[now TV]]）
*2014年：《豪玩郵戲王》
*2014年：《首爾追星記》
*2014年：《一日五餐 為食台灣》
*2015年：《山步．行》第二輯
*2015年：《Yo! Gym+》
*2015年：《巷弄台北》
*2015年：《環嶼一周》

### 電視劇（[[ViuTV]]）
*2016年：《瑪嘉烈與大衛》（網上版） 飾 瑪嘉烈
*2017年：《未來還未來》飾 岑樂妍（樂樂、Loretta）
*2018年：《身後事務所》 飾 Amy（第11-12集）
*2018年：《已讀不回》飾 畢念夏
*2018年：《港人愛·講仁愛》（單元劇） 飾 陳芷欣
*2018年：《做演藝嘅》 飾 女主角 （第5集）
*2019年：《Reboot》 飾 Chur姐（Cherry）
*2019年：《娛樂風雲》 飾 Fion
*2020年：《地產仔》 飾 Cindy
*2020年：《暖男爸爸》 飾 Carmen
*2022年：《冥冥之中》 飾 李琪
*2023年：《Food Buddies》 飾 BJ Miss（第7集）
*2023年：《冰上火花》 飾 丁家蕙（大B）
*2024年：《飛黃騰達》 飾 Rachel
*2025年：《弊傢伙！我要去祓魔》 飾 端木零
*2025年：《麻甩媽咪》 飾 周暐賢
*2025年：《翻盤下半場》 飾 蒙蕽

### 電視劇（[[港台電視]]）
*2021年：《環顧日常—	海魚飛》

### 電視劇（其他）
*2017年：《反黑》飾 湯希彤
*2024年：《外籍人士 (劇集)》飾 Charly

### 電影
*2017年：《原諒他77次》
*2018年：《非同凡響》飾 Tiffany
*2019年：《L風暴》 飾 新展銀行接待員
*2020年：《母夜叉》 飾 唐愛思（Tracy）
*2021年：《二次人生》 飾 後援會會長
*2023年：《全個世界都有電話》飾 三胞胎
*2024年：《從今以後》飾 Wendy

## 獎項
*《第一屆viutv 最like 實況女角》
* 全港《2016電視節目欣賞指數》第四名：404不存在的國落

## 註

## 參考

## 出面網頁
*
*
*MakerVille - 岑樂怡
阿妹 (搞清楚)

**阿妹**／**亞妹**／**呀妹**除咗可以指兄弟姊妹入面之中嘅細妹，重可以係：
*岑樂怡，香港藝人，ViuTV藝員
*張惠妹，臺灣歌手
*黃敏蕎，香港藝人，ViuTV《全民造星IV》參賽者
*葉思男，澳門藝人，「微辣」旗下藝人
香港經濟貿易文化辦事處

**香港經濟貿易文化辦事處**，係香港政府部門，屬政制及內地事務局旗下，常駐臺北，負責同香港有關嘅經濟貿易文化事務，同埋一啲領事館職能。
楊偲泳

**楊偲泳**（，**Renci Yeung**，）係香港女演員，2015年因為演出歌手王灝兒《矛盾一生》MV入面嘅女主角而開始出名，2016年開始參與ViuTV節目。佢同時係香港排球聯賽女子乙組球隊匯青球員。

## 簡歷
楊偲泳中學就讀嶺南中學，香港城市大學創意媒體系副學士畢業。2015年，佢做咗歌手王灝兒《矛盾一生》MV入面嘅女主角，而開始畀大眾留意。

楊偲泳喺2016年參與ViuTV節目，比較出名嘅演出包括《詭探》系列、《身後事務所》、《嘆息橋》等等。

2016年11月27號，楊偲泳為咗拍《SE7EN》第二輯而參加Red Bull Flugtag 飛行比賽，飛機起飛嗰陣出意外跌咗落水，一度失憶要入院檢查，最後無事。

## 演出
### [[電視節目]]
;ViuTV
*2016年：《SE7EN》（主持兼挑戰者）
*2016年：《理想職業》（第20集嘉賓）
*2016年：《藝術進行中》（主持）
*2016年：《小城光影》（第1-4集主持）
*2017年：《SE7EN 2》（主持兼挑戰者）
*2017年：《404之異國二域》（主持）
*2018年：《泰國72小時》（主持）
*2020年：《鼠年行運要點相》（第2集嘉賓）
*2020年：《有酒今晚吹》（第25集嘉賓）
*2023年：《ERROR暑期自作業》（第1集嘉賓）
;香港電台
*2016年：《也文也武》（主持）

### 電視劇
;ViuTV
*2016年：《三一如三》 飾 李瞬希（第17集）
*2017年：《碌卡大導》新春賀歲片《車房‧耶穌‧師傅仔》 飾 跳海女
*2017年：《詭探》 飾 羅家欣（神婆） 
*2017年：《未來還未來》 飾 QQ
*2018年：《身後事務所》 飾 張穎
*2018年：《假若愛有期限》 飾 婆婆
*2019年：《理想國—後美好時代》 飾 甄真
*2019年：《理想國—BFGF》 飾 雪兒
*2019年：《黑市—嚇親萬理通》 飾 善
*2020年：《歎息橋》 飾 青年何樂兒
*2020年：《暖男爸爸》 飾 Wing（第4集）
*2020年：《男排女將》 飾 Choco
;香港電台
*2015年：《那些年 那些歌》 - 王菲篇
*2016年：《快樂從心開始》 - 安全感篇、社交逃犯篇

### 電影
*2017年：《常在你左右》飾 自殺中學生
*2019年：《家和萬事驚》飾 睇樓女
*2019年：《催眠·裁決》飾 林子瀅
*2021年：《不日成婚》飾 Jessica
*2021年：《喜歡妳是妳》飾 李芯悅
*2023年：《毒舌大狀》飾 方家軍
*2023年：《我們的十八歲》 飾 李羨英
*2023年：《金手指》 飾 劉詠
*2024年：《飯戲攻心2》 飾 Lucy
*2025年：《祥賭必贏》 飾 小晴
*2025年：《搗破法蘭克》 飾 Chelsea
*2026年：《夜王》 飾 煲煲
*未上畫：《惡行之外》飾 叮噹

### [[音樂錄像|MV]]
*2014年：許志安《流淚行勝利道》
*2014年：N'Sonic《I Miss You》
*2016年：吳業坤《第一次告別》
*2017年：王灝兒《矛盾一生》
*2017年：王灝兒《多少年》
*2017年：李克勤《C3PO》
*2017年：王灝兒、吳業坤《原來只因深愛著》
*2017年：鄭融《I”ll be with you》
*2017年：鄭融《心頭大石》
*2018年：李幸倪《很堅強》
*2018年：RubberBand《你會有一天學會面對》
*2020年：方皓玟《All We Have Is Now》
*2020年：陳柏宇《哪個明日》

## 參考

## 出面網頁
*
*
十四行詩

**十四行詩**係詩嘅一隻體裁，起源自13世紀嘅意大利，跟住傳到歐洲諸國。十四行詩嘅主要特色，係由十四句詩句組成。出名寫十四行詩嘅人，包括意大利嘅彼得拉克，同英國嘅莎士比亞。
彼得拉克

**彼得拉克**（**Francesco Petrarca**，）係意大利人文主義學者同詩人，寫十四行詩比較耍家。

## 出面網頁
戴克里先

**戴克里先**（**Gaius Aurelius Valerius Diocletianus**，）係羅馬帝國第五十一任皇帝，284年到305年在位。佢最出名事跡係建立四帝共治制。
## 出面網頁
嘉安街

**嘉安街**（），係香港西營盤同石塘嘴之間嘅一條馬路，由干諾道西開始，去到德輔道西，全長唔過50米。位於均益大廈2期以西，長嘉工業大廈以東，干諾道西以南，德輔道西以北。條街分為兩線、由北至南單向行車。

## 參考資料
廣豐里

**廣豐里**（），係香港西營盤一條馬路，由皇后大道西開始，去到第三街。條街主要建築係聖類斯中學。
李陞街

**李陞街**（），係香港西營盤一條馬路，由高陞街開始，去到皇后大道西。街名係嚟自香港富商李陞。
正街

**正街**（），係香港西營盤一條馬路，由干諾道西開始，去到般咸道。佢東面係東邊街；西面係西邊街；打橫由北到南穿過第一街、第二街、第三街、高街。
第一街

**第一街**（）係香港西營盤一條馬路，由東邊街開始，去到薄扶林道。
## 睇埋
*第二街
*第三街
*高街
第二街

**第二街**（）係香港西營盤一條馬路，由東邊街同醫院道交界開始，去到水街。
## 睇埋
*第一街
*第三街
*高街
高街

**高街**（）係香港西營盤一條馬路，由般咸道開始，去到薄扶林道。
## 睇埋
*第一街
*第二街
*第三街
西邊街

**西邊街**（）係香港西營盤一條馬路，由干諾道西開始，去到般咸道。
## 睇埋
*東邊街
*正街
水街

**水街**（）係香港西營盤一條馬路，由薄扶林道同高街交界開始，去到干諾道西同豐物道交界。
豐物道

**豐物道**（）係香港西營盤一條馬路，由干諾道西同山道交界開始，另一邊係掘頭路。條街主要建築係西區副食品批發市場，側跟係屈地街電車廠。
南里

**南里**（）係香港石塘嘴一條馬路，由日富里開始，去到山道。條街舊時係露天街市。
和合街

**和合街**（）係香港石塘嘴一條馬路，由皇后大道西開始，去到南里。

## 歷史
1922年，「有一新新戲園」喺皇后大道西同埋和合街交界開業。到1950年代，和合街曾經有金陵戲院，到1973年原址改建做住宅，叫做金陵閣。

金陵戲院有兩間，金陵戲院原址係和合街；而新金陵戲院喺博仕臺近聖類斯中學，兩間戲院都已經執咗。

## 參考

## 出面網頁
*大戲院回顧
*西環戲院: 金陵戲院有兩間
屈地街

**屈地街**（）係香港石塘嘴一條馬路，由干諾道西開始，去到皇后大道西。香港電車屈地街總站同屈地街電車廠個名都嚟自呢條街。

## 攷
山道天橋

**山道天橋**（），係香港石塘嘴一條高架行車天橋，由薄扶林道開始，去到干諾道西，喺正山道上面。
加多近街

**加多近街**（）係香港堅尼地城一條馬路，由科士街開始，去到堅彌地城新海旁。
卑路乍街

**卑路乍街**（）係香港堅尼地城一條馬路，由皇后大道西開始，去到加多近街同域多利道交界。街名係嚟自英國海軍軍官卑路乍。
吉席街

**吉席街**（），以前又叫做吉直街，係香港堅尼地城一條馬路，由加多近街開始，去到堅彌地城海旁。街名係嚟自香港商家遮打（吉席保羅遮打）。
堅彌地城海旁

**堅彌地城海旁**（）係香港堅尼地城一條馬路，由德輔道西開始，去到吉席街同山市街交界。

## 睇埋
*堅彌地城新海旁
堅彌地城新海旁

**堅彌地城新海旁**（）係香港堅尼地城一條馬路，由加多近街開始，去到城西道同山市街交界。

## 睇埋
*堅彌地城海旁
南天竹

**南天竹**（；學名：**）係小檗科南天竹屬嘅常綠灌木仔，原產中國同日本。

佢既係種淨化環境植物，又係南天竹屬唯一嘅植物。

## 用途
植株可以用嚟做庭院植物同綠籬植物，亦可以做馬路轉彎位或草地邊嘅觀景植物。雖然植株可以做藥，但成樖嘢有毒，唔可以直接食。

## 淨化環境植物
南天竹之所以被話城淨化環境植物，係因為佢嘅葉識得除塵、降低CO<sub>2</sub>同揮發嗮有機污染物。

## 連出去
* 南天竹 認識植物
* 南天竹Nandina domestica Thunb. Kent的假日花市
* 南天竹 Nantianzhu 藥用植物圖像資料庫 (香港浸會大學中醫藥學院)
* 南天竹 Nandina domestica Thunb. 中国植物物种信息数据库
* 南天竹 中医药

類:小檗科
類:四季常綠植物
類:灌木
類:觀葉植物
類:藥用植物
類:淨化環境植物
類:有毒植物
類:綠籬植物
灣咀頭濕地公園

係中國廣東廣州嘅一間濕地公園，喺2015年2月1號開放，位置喺番禺區廣州大學城西南角（科普路西邊，廣東科學中心對面）。公園唔大，得1000幾畝，而且西、南、北三邊都俾瀝滘水道圍住。

## 註

類:廣州公園
類:番禺
類:廣州大學城
類:廣州濕地
蒲葵

**蒲葵**可以係：
* 扇葉蒲葵：棕櫚科蒲葵屬嘅植物，學名係Livistona chinensis。
* 圓葉蒲葵：棕櫚科Saribus屬嘅植物，學名係Saribus rotundifolius。
1823電話中心

**1823電話中心**，係香港政府部門，屬政務司司長辦公室效率促進辦公室旗下，負責提供全日24小時一站式服務，處理外界對政府服務嘅查詢同投訴。聯絡方法除咗打電話熱線**1823**，重可以填網上表格、電郵、流動應用程式、傳真、SMS同郵寄。

## 參與服務嘅部門
1823電話中心依家服務嘅政府部門有23個：
#漁農自然護理署
#建築署
#屋宇署
#土木工程拓展署
#公司註冊處
#渠務署
#機電工程署
#食物環境衞生署
#衞生署控煙酒辦公室
#路政署
#香港郵政
#勞工處
#土地註冊處
#康樂及文化事務署
#海事處
#政府資訊科技總監辦公室
#差餉物業估價署
#社會福利署
#在職家庭及學生資助事務處
#運輸署
#地政總署
#香港房屋委員會及房屋署
#發展局綠化、園境及樹木管理組

## 聯絡方法
*致電1823； 
*網上表格，填寫1823 Online； 
**查詢
**建議
**讚賞
**投訴；
*電郵到tellme@1823.gov.hk；
*手機應用程式Tell me@1823；
*傳真至2760 1823；
*發送文字短訊（SMS）至6163 1823；
*去信荃灣郵局郵箱1823號。

## 網上服務
2010年1823開始拓展網上服務，首先喺年初推出 1823 Online 網站，提供嗰個中心收到常見查詢同答案。其後喺2011年4月推出「Tell me@1823」手機應用程式，畀使用者隨時透過智能手機同1823聯絡。2011年11月，1823 Online網站進行革新，除咗喺網上電子表格入面加入地圖定位功能之外，更加加入主題為本嘅資訊。

## 出面網頁
*香港特別行政區政府 效率促進辦公室
*1823 Online
*
蠏山路

**蠏山路**（）係中國廣東廣州地區，包括咗西北-東南走向同西南-東北走向嘅兩條馬路，喺黃埔區蠏山，西北邊去到中山大道東同茅崗路嘅交界，南邊去到黃埔大道東同港前路嘅交界，東北邊去到中山大道東，成條馬路好似個英文字母「Y」噉。

## 名
條路因為喺蠏山地區而改成噉嘅名。

## 敘述
*蠏山西路：全長670m，闊24米，雙向4車道，西北-東南走向。
*蠏山路：全長750m，闊9米，雙向1車道，西南-東北走向，但凈畀細車同非機動車入。

## 兩條道路嘅起點到終點
*蠏山西路：從黃埔大道東同港前路嘅交界開始，一直去到中山大道東同茅崗路嘅交界。
*蠏山路：從蠏山西路開始，一直去到中山大道東。

## 經過嘅道路
### 蠏山西路
條路從東南到西北排，**加粗**嘅字係主幹道：
***[[黃埔大道|黃埔大道東]]**、港前路
*蠏山路
***[[中山大道 (廣州)|中山大道東]]**、**[[茅崗路]]**
### 蠏山路
條路從西南到東北排，**加粗**嘅字係主幹道：
*蠏山西路
***[[中山大道 (廣州)|中山大道東]]**

類:廣州道路
類:黃埔區
老屈

**老屈**，或就咁**屈**，書面叫**誣衊**、**誣告**，係種唔道德甚至犯法嘅行為，通常指故意將一個無犯過事嘅人話佢犯咗事，影響對方聲譽，甚至令對方坐冤枉監。

## 攷
桐葉樹

**桐葉樹**（；學名：**'），又嗌**長葉竹柏**（）或**細葉竹柏'''（），係羅漢松科竹柏屬嘅常綠喬木，喺中國華東、華南地區，及東南亞、南亞嘅亞熱帶石灰岩山地雨林入面可以搵到。

桐葉樹亦係漸危物種之一。

## 用途
植株可以做庭院植物同綠籬植物，亦可以做行道樹。

## 連出去
* 长叶竹柏 泉州市教育科学研究所
*  长叶竹柏 Podocarpus fleuryi Hickel 中国植物志
* 

類:竹柏屬
類:四季常綠植物
類:喬木
類:觀葉植物
類:行道樹
類:綠籬植物
曼德海峽

**曼德海峽**（阿拉伯文：**باب المندب**）係連接紅海同亞丁灣嘅海峽，喺也門同吉布提之間。
巴斯海峽

**巴斯海峽**（英文：**Bass Strait**）係澳洲東南嘅海峽，喺維多利亞州同塔斯曼尼亞之間。
巴士海峽

**巴士海峽**（）係南中國海東面嘅海峽，喺臺灣恆春半島同巴丹群島之間，屬呂宋海峽一部份。
曲海峽

**曲海峽**（）又叫**庫克海峽**，係紐西蘭嘅海峽，喺北島同南島之間。個名紀念占士曲船長。

類:紐西蘭地理
戴維斯海峽

**戴維斯海峽**（英文：**Davis Strait**）係大西洋西北嘅海峽，喺巴芬島同格陵蘭島之間，連接拉布拉多海同巴芬灣。
天環廣場

**天環廣場**（；）係中國廣東廣州嘅一間廣場兼購物中心，喺2016年3月26號開業，位置喺天河區天河路282號（天河城隔籬，天河體育中心南廣場正對面）。呢間廣場個建築樣同北京嘅鳥巢同埋水立方有啲似。

## 性質
*樓層數：5層
*:地面×2　地下×3
*::0樓到3樓係商業經營場地
*::-2樓到-1樓係停車場
*佔地面積：4.7萬平方米
*建築面積：100432平方米

## 史
呢間廣場嘅前身係宏城廣場，但廣場喺2009年6月30號因為租期期滿而停業，重喺當年7月1號開拆。清拆之後，笪地變成公園同廣州亞運會用地，直到2012年2月，香港新鴻基地產出錢買低原先宏城廣場塊地，嚟起間新嘅廣場，但至於個名喺嗰時重未知。原先計劃廣場會喺2014年聖誕節期間起好，但因為種種原因，到2015年6月都重喺度起緊。2015年12月28號，新鴻基地產正式宣佈間廣場個名做「天環 PARC CENTRAL」。2016年1月，廣場正式起好，蘋果公司零售舖亦殺埋入嚟，但其它部位重喺度搞緊裝修，直到2016年3月26號正式開業為止。

## 註

## 連出去
* 廣州天環廣場 Transit Oriented Developments Architects

類:廣州嘅廣場
類:廣州嘅商場
類:天河區
丹麥海峽

**丹麥海峽**（丹麥文：**Danmarksstrædet**），又叫**格陵蘭海峽**（冰島文：**Grænlandssund**），係大西洋北面嘅海峽，喺冰島同格陵蘭島之間。
多佛海峽

**多佛海峽**（英文：**Strait of Dover**）係歐洲嘅海峽，喺英國多佛同法國加萊之間，屬英倫海峽一部份。
戴基海峽

**戴基海峽**（；；；），中國大陸又嗌**德雷克海峽**，臺灣又嗌**德瑞克海峽**，係南大洋嘅海峽，喺南美洲智利合恩角同南極洲南舍特蘭群島之間，連接大西洋同太平洋。佢既係世界上最闊最深嘅海峽，又係出現極地惡劣天氣最多嘅海峽，有「殺人西風帶」、「魔鬼海峽」同「暴風走廊」、「死亡海峽」之稱。

## 名
呢個海峽個名源自1578年發現佢嘅英國探險家——法蘭西斯·戴基。

## 概況

戴基海峽係南美洲同南極洲嘅交界，海峽嘅北邊係智利火地島嘅合恩角，亦係南美洲最南邊嘅地方；南邊係南極洲嘅雪島同利文斯頓島；西邊同東邊分別係望唔到邊嘅太平洋同大西洋；雖然東西長大概300km，但南北平均闊800～930km，最闊有979km，最窄得650km闊。佢嘅平均深度有3,400m深，假設將座峨嵋山嘅最高峰放入去，山頂距離水面有320.7m。而最深位係南緯60.8°嘅南舍特蘭海溝，深度可以去到5,248m咁深，即使將兩座黃山同兩座上海中心大廈疊埋放入去，連樓頂嘅最高位都唔會飆出水面。

雖然佢係世界各地通去南極洲嘅緊要通道，但喺南緯60°嘅位幾得人驚下，因為佢係地球唯一冇陸地經過嘅地方，加上有西風漂流嘅洋流經過，而且成日形成極端氣候，所以當地又有尖叫60度之稱，有橫風橫浪係家常便飯嘅事，個浪有時可以去到20m咁高。由於南緯58°係極面地，以北地區嘅温度高過鹽份，以南地區嘅温度低過鹽份。另外，個海峽好多時有從南極飄嚟嘅冰山。

戴基海峽同佢北面嘅麥哲倫海峽都係連接太平洋同大西洋之間嘅主要航道，不過因為麥哲倫海峽比較窄，大型嘅船都會選擇行戴基海峽。雖然1914年巴拿馬運河起好之後，好多船都改行比較平靜同安全嘅運河，但係一啲過唔到運河嘅大船，仍然需要用到戴基海峽。

## 出入南極注意事項

由於最近出入南極係呢條海峽，加上凈得水、空路先可以到。
*水路：雖然價錢比較平，但要做好萬全嘅暈船浪準備，因為水路航行要40～60個鐘先至行嗮，加上成日橫風橫浪，有超過80%機會暈船，有時隻船嘅傾斜度可以去到40～45°。
*空路：喺智利南邊嘅潘他阿里拿斯，有飛機可以直達南極洲嘅，到佐治王島後轉Ocean Nova嘅輪渡就可以到。雖然唔使成日暈船浪且1個半鐘多啲先至行嗮全程，但1個月內得好少航班，而且要好多錢先至去到。

## 註

## 參考資料

### 有關嘅書
* 中国少年儿童百科全书 自然·环境 第216页　浙江教育出版社 ISBN 7-5338-1946-2/G·1942

類:地球之最
佛羅里達海峽

**佛羅里達海峽**（英文：**Florida Strait**）係大西洋西面嘅海峽，喺美國佛羅里達半島同古巴之間。
哈得遜海峽

**哈得遜海峽**（英文：**Hudson Strait**）係大西洋西北嘅海峽，喺巴芬島同拉布拉多半島之間，連接拉布拉多海同福克斯灣、哈得遜灣。
卡特加特海峽

**卡特加特海峽**（；）係大西洋西北嘅海峽，喺丹麥日德蘭半島同瑞典西岸之間，連接北海同波羅的海。
達達尼爾海峽

**達達尼爾海峽**（英文：**Dardanelles Strait**）係土耳其嘅海峽，連接馬爾馬拉海同愛琴海，屬黑海海峽一部份。
對馬海峽

**對馬海峽**係指朝鮮海峽東面嘅水道，喺對馬島同日本本州、九州之間，連住日本海同東海。
## 睇埋
*釜山海峽
朝鮮海峽

**朝鮮海峽**（韓文：**조선해협**），又叫**對馬海峽**（日文：**対馬海峡**），係太平洋西北嘅海峽，喺朝鮮半島同九州島之間，連接黃海同日本海。

## 睇埋
*對馬海峽
*釜山海峽
邊章

**邊章**（；），原名係**邊允**（），涼州金城人（而家甘肅蘭州），係東漢末年官員，後來加入西涼叛軍成爲民變領袖。

邊允同韓遂係同郡人，都係西涼地區嘅名人。原本邊允係東漢官員，做過新安令、督軍從事。中平元年（184年）農曆十一月，北地嘅先零羌人等造反，擁立北宮伯玉同李文侯做將軍。當時涼州有嚴重叛亂，叛亂聯軍詐降，要求見韓遂同邊允，原本韓遂唔制，係太守陳懿勸佢去，結果佢哋兩個畀叛軍劫持，被迫參與叛軍軍政，邊允為咗避開朝廷追捕，改名**邊章**。之後金城州郡大亂，叛軍殺咗太守陳懿。

中平二年（185年）農曆三月，以誅殺宦官名義，叛軍攻打到三輔，進逼園陵。於是朝廷派董卓做中郎將，皇甫嵩做副左車騎將軍，去護衛長安、征討叛亂。農曆七月，話皇甫嵩無功，要佢卸任返來，於是邊章、韓遂嘅叛軍氣焰更大。

當年農曆八月，朝廷派張溫做車騎將軍，袁滂做副將，去征討佢哋；然後又任命董卓做破虜將軍，同蕩寇將軍周慎一齊做張溫手下。之後張溫帶住朝廷軍喺美陽（而家陝西武功）同叛軍對打，慢慢噉叛軍處於下風。當年農曆十一月某夜，出現長達十餘丈嘅流星，光猛到照光叛軍軍營，嚇親啲馬。軍中啲人認爲非常之不祥，想返去金城。董卓聽到後好開心，第二日同右扶風鮑鴻一齊合攻叛軍，斬首數千人，邊章、韓遂帶住叛軍敗走榆中（而家甘肅金城）。

於是張溫派周慎帶住三萬人追擊佢哋。當時孫堅同周慎講：「敵方城度無穀，要由外邊運軍糧。我願意以萬人兵力斷佢條運糧路，而你用大軍殿後，敵方必定陷入困境而唔敢再打落去。若果再走入羌中討伐佢哋，噉涼州就安定啦。」但係周慎唔聽，引軍包圍榆中，邊章、韓遂分開屯駐葵園峽，斷咗周慎嘅運糧路，周慎驚咗，放棄輜重撤退。

中平三年（186年）冬天（《資治通鑑》記爲中平四年，即187年），韓遂奪取兵權，殺咗北宮伯玉、李文侯、邊章。而喺《三國志》就話邊章加入叛軍無耐就病死。

## 參攷資料
*
*
*
*

類:東漢人
類:甘肅人
麥哲倫海峽

（；）係南美洲大陸同火地羣島之間嘅海峽，連接大西洋同太平洋。海峽超多彎，行船好易出事。

## 名

海峽個名源自1520年10月21號發現佢嘅葡萄牙探險家——麥哲倫。

### 古仔
16世紀初，葡萄牙航海家麥哲倫信得過自己，話一定可以搵到通去南海嘅路，結果喺1519年9月20號帶咗個船隊，從西班牙西維爾出發，開展咗好長時間嘅環球水上探險旅行。到咗南美洲東海岸後跟住海邊去旅行，直到1520年10月21號去到南緯52°位置，發現咗個疑似「海灣」嘅位，重派咗兩部船入去睇下咩事，咁啱撞正橫風橫浪，但佢哋冇停到，而係繼續行。直到嗰年11月28號先至離開咗個疑似「海灣」嘅地方，入咗太平洋，打開咗第一次環球航行嘅勝利航道。後人爲咗紀念佢，將嗰條疑似「海灣」嘅地方改名做麥哲倫海峽。

## 概況

呢條海峽非常彎曲，西邊係西北-東南走向，中間係南北走向，東邊係西南-東北走向。從西到東啱好轉咗個直角彎。雖然東邊嘅海岸比較直，但中間同西邊啲海岸好多彎曲位，而且超多陡崖同懸崖、島仔同海岬。全長565km，闊度唔固定，最闊有9NM（16.668km），最窄得5鏈（926m）到。水深最深有1080m（近太平洋口嘅群島位），最淺有28m（東段同中段嘅轉角位西南邊附近）。

## 現況
海峽周邊同入邊嘅天氣好唔穩定。好多時大霧籠罩、潮水多兼流得快、超多海漩渦、逆流同浮冰出現，所以呢頭都係人跡罕至，入去時一定要睇實當地嘅天氣情況。一有風雲突變，馬上返去海灣靠邊停好，因為入面有啲港灣可以停大型船隻。雖然巴拿馬運河開通之後，往返太平洋同大西洋嘅船都唔再經呢度，但超大型船隻會有時經過呢度。


File:StraitOfMagellan.jpg
File:NaoVictoria.JPG
File:Commerson's_dolphins_(Cephalorhynchus_commersonii)_in_the_Strait_of_Magellan.jpg
File:US_Navy_040621-N-6536T-066_The_Nimitz-class_aircraft_carrier_USS_Ronald_Reagan_(CVN_76)_cruises_through_the_Straits_of_Magellan.jpg


## 有關嘅書
* 中国少年儿童百科全书 自然·环境 第217页　浙江教育出版社 ISBN 7-5338-1946-2/G·1942

## 註同攷
;註

;攷
莫三鼻給海峽

（），又譯，臺灣又譯**莫三比克海峽**，係印度洋西邊嘅海峽，喺非洲東南邊嘅莫三鼻給同馬達加斯加之間。佢係世界上最長嘅海峽。

## 發現史

根據地質學家研究，大概喺1億幾年以前，馬達加斯加同非洲大陸連埋一齊，後嚟地殼運動，搞到島西邊出現下沉跡象，從而產生非洲板塊同印度洋板塊同呢條又長又闊嘅海峽。

## 概況
莫三鼻給海峽係莫三鼻給同馬達加斯加、科摩羅嘅交界，海峽最北邊係莫三鼻給嘅口，經過科摩羅群島最北邊，去到馬達加斯加嘅；最南邊係馬達加斯加嘅到莫三鼻給嘅；西邊同東邊分別係莫三鼻給大陸同馬達加斯加海邊。海峽有1600km長，平均450km闊，最闊有960km，最窄得386km；平均深度3,292m，最深有3,533m咁深。由於佢又闊又深，所以可以畀超大型輪船通過，去到好望角、南美洲東南邊、非洲西南邊等地區。佢亦係南大西洋同印度洋之間嘅航運要道。

由於佢地處熱帶，加上有條莫三鼻給暖流從北向南流過，所以兩邊唔單止熱，重好多雨落。海入面重有好多珊瑚礁響度。

## 有關嘅書
* 中国少年儿童百科全书 自然·环境 第215～216页　浙江教育出版社 ISBN 7-5338-1946-2/G·1942

## 註

類:地球之最
奧特朗托海峽

**奧特朗托海峽**（意大利文：**Canale d’Otranto**）係地中海嘅海峽，喺意大利布林迪西同阿爾巴尼亞之間，連接伊奧尼亞海同亞德里亞海。
巽他海峽

**巽他海峽**（印尼文：**Selat Sunda**）係印尼嘅海峽，喺爪哇島同蘇門答臘之間，連接爪哇海同印度洋。
津輕海峽

**津輕海峽**（，）係日本嘅海峽，喺本州同北海道之間，連接太平洋同日本海。
尤卡坦海峽

**尤卡坦海峽**（西班牙文：**Canal de Yucatán**）係大西洋西部嘅海峽，喺古巴同墨西哥尤卡坦半島之間，連接墨西哥灣同加勒比海。
松德海峽

**松德海峽**（丹麥文：**Øresund**；瑞典文：**Öresund**），又叫**厄勒海峽**，係北歐嘅海峽，喺丹麥西蘭島同瑞典斯堪尼亞之間，連接卡特加特海峽同波羅的海。
大然閣飯店火燭

（），係1971年12月25號喺南韓漢城（今日嘅首爾）中區忠武路嘅大然閣飯店發生嘅大火，造成164死63傷嘅重大傷亡事故。

## 參攷

類:1971年
類:南韓史
類:火燭
升級 (教育)

**升級**（又叫**升班**）係讀書順次序讀高一個年級。例如讀完一年級之後，就讀二年級。有啲國家，就算學生嘅成績好差都要升級，冇得留級。

## 睇吓
* 自動升級
* 年級
* 降級
* 留級
* 跳級
保克海峽

**保克海峽**（；）係印度洋嘅海峽，喺印度淡米爾納德邦同斯里蘭卡之間，連接印度洋同孟加拉灣。

## 名

呢個海峽個名源自英國東印度公司嘅監督員——。

## 概況

保克海峽係印度同斯里蘭卡嘅交界，亦係印度半島同斯里蘭卡島嘅交界。海峽北邊係孟加拉灣，南邊係波濤洶湧嘅印度洋。海峽雖然長 137km，但闊度最闊有 137km，最窄得 64km。佢嘅平均深度得二到三米，最深位有九米，最淺得一米幾。喺海峽南邊，有好多斷斷續續嘅島仔形成座橋，所以凈畀細隻嘅船仔通過，而食水比較深嘅大船同郵輪要兜過斯里蘭卡外圍先至可以去到印度東邊嘅孟加拉灣附近地區或印度西邊嘅阿拉伯海附近地區。雖然印度方有政府話要整條運河畀大型船隻通過，但後嚟俾印度同斯里蘭卡當地嘅居民同保護組織人士強烈反對而冇起到。

## 註

## 連出去
* 保克海峡 免费小说阅读网
* 19 Recent Changes in the Coral Reef Ecosystem of Palk Bay: A Comparative Status of Previous Reports and Researches by Asir Ramesh and T. Kannupandi Food and Agriculture Organization of the United Nations

類:地球之最
斯卡格拉克海峽

**斯卡格拉克海峽**（瑞典文、挪威文、丹麥文：**Skagerrak**）係北歐嘅海峽，喺丹麥日德蘭半島同挪威之間，連接北海同卡特加特海峽。
年級

**年級**，又叫**級數**或者**級別**，係讀書嘅程度，每年嘅年級都唔同，除非留級。

每個國家嘅年級數量都唔同。有啲學生留級、跳級或者降級，但係最後喺最高嗰個年級一定要考試合格（例如小學嘅六年級、中學嘅五年級等等）先至畢到業：
*幼稚園：一級、兩級或者三級
*小學：五級或者六級
*中學：五級、六級或者七級
*大學：三級
*大學（學士學位）：三級或者四級

## 睇埋
*學歷
*升級
*降級
*留級
*跳級
余先榮

**余先榮**（）係中華民國外交官，歷任駐侯斯頓總領事、駐芝加哥總領事、駐海地代辦、駐越南公使、駐韓國公使。湖南長沙人，南京中央大學政治系畢業。

1971年12月25號，余先榮喺漢城大然閣飯店火燭中受傷，遞二年1月5號過身。

## 攷

類:中華民國外交官
類:長沙人
先榮
李小龍像

**李小龍像**（**Bruce Lee statue**）係香港九龍尖沙嘴星光大道一座刻劃武打巨星李小龍形象嘅銅像，高2.5米，形態嚟自電影《精武門》，2005年11月27號（李小龍65歲生忌）啟用。
加拿芬道

**加拿芬道**（**Carnarvon Road**），又寫做**加拿分道**，係香港九龍尖沙嘴一條路，西面連住彌敦道，北面連住金巴利道交界，形狀似字母「J」。個名嚟自威爾斯加拿芬城堡。
中港城

**中港城**（**China Hong Kong City**），係香港九龍尖沙嘴一座建築，屬信和集團物業，入面有寫字樓、商場、酒店同埋一個跨境客運碼頭：中國客運碼頭。
鏈 (單位)

**鏈**（）係英美式嘅計量單位，主要用喺測量海洋嘅距離、深度同長闊度。以前英文系國家成日用到，但而家好少人用。

## 換算
1鏈＝海哩＝100尋（美制係120尋），其它換算單位係噉計：

## 有關嘅書
*
*.

類:長度單位
第20屆韓國國會選舉

**第20屆韓國國會選舉**喺2016年4月13號舉行。

## 背景
重選前國會三百席入面執政嘅新世界黨有過半數一百四十六席，而最大在野黨共同民主黨只有一百零二席，而國民之黨就只有廿席。

由於朴槿惠嘅任期只有一年八個月左右，所以今次國會選舉結果將會關乎到出年總統選舉嘅形勢，被視為係重塑南韓政治版圖嘅分水嶺，亦都被人形容係對朴槿惠政府嘅一次信任投票。但係面對當地後生仔失業率創新高，高達百分之十二點五，對比返全國失業率只有百分之四點九。加上政府亦被人話搞唔掂早排嘅中東呼吸綜合症病情，所以執政黨形勢唔樂觀。亦有分析話雖然後生嗰代唔滿意政府嘅政策，但係由於佢哋普遍對政治冇咩興趣，所以唔足以影響呢次選舉結果。

而在野黨方面，國民之黨響呢次選舉決定同最大在野黨共同民主黨拆檔，試圖突圍做國會第三大黨。黨魁安哲秀話，相信民眾會有明智選擇。

## 選民
包括海外公民在內，有超過四千萬合資格嘅選民可以選出三百個議員。

## 結果
喺國會三百席入面，執政嘅新國家黨只係攞到一百二十二席，比上屆少咗三十四席，而且比在野共同民主黨重要少一席，冇咗執政資格，而且重打亂咗執政黨出年嘅總統選舉部署。

### 按地區

## 分析
本來有一百五十六席嘅新國家黨，響今次選舉冇咗三十幾個議席，比同在野嘅共同民主黨重要少一席。而成立咗兩個幾月嘅國民之黨亦都攞到差唔多四十席。有分析認為，南韓低下階層同年輕嗰代普遍唔妥政府施政，希望求變，成為今次選舉嘅關鍵。

總統朴槿惠任期得返一年八個月，今次投票結果，唔單止影響佢推行經濟改革，重影響埋新國家黨部署出年總統選舉嘅策略。

### 執政黨
執政黨主席金武星為咗敗選負責，宣布辭職同埋呼籲在野黨唔好阻撓政府施政，重話：「雖然我哋冇咗過半數議席嘅執政地位，但係我誠懇咁求咁多位畀二十屆國會繼續暢順咁行落去，令到朴槿惠政府可以處理國事到任期結束。」其實執政嘅新國家黨響選舉之前被傳媒睇好，但最後慘敗，保唔住國會過半數議席，係相隔十六年嚟南韓國會再出現執政黨議席少過在野黨嘅局面。

### 在野黨
攞到一百二十三席嘅共同民主黨黨魁金鍾仁就多謝選民支持，承諾會監督政府施政，改善經濟，並且爭取贏出年嘅總統選舉。呢個最大在野黨雖然之前有部分黨員走咗，籌組成為國民之黨，不過佢哋唔單止保住首都圈地區，尤其響首爾江南區重增加咗支持度，且在響新國家黨嘅票倉嶺南區攞到差唔多十個議位。

## 攷

20
類:2016年選舉
荔香路

**荔香路**（）係中國廣東廣州嘅南北走向馬路，喺黃埔區大沙。南邊從港前路開始，一直向北去到中山大道東。

## 敘述
全長620m，闊18米，雙向2車道。

## 經過嘅道路
條路從南到北排，**加粗**嘅字係主幹道：
*港前路
*海員路
*獅山路
*

類:廣州道路
類:黃埔區
海員路

**海員路**（）係中國廣東廣州嘅馬路，喺黃埔區大沙。成條馬路好似拉長咗嘅英文字母「T」字噉。西邊去到荔香路；南邊去到港前路；東邊去到港灣路。

## 敘述
由於條路好似拉長咗嘅英文「T」字噉，所以分開介紹：
*東西：全長560米，闊10米，2車道，西向東嘅單行線。
*南北：全長100米，闊10米，2車道，南向北嘅單行線。
其中東西走向同南北走向之間有個環形廣場，但唔畀轉左。

## 經過嘅道路
條路從西到東排，**加粗**嘅字係主幹道，紫字係凈得南北走向經過：
*荔香路
*<span style="color:#FF00FF">港前路</span>
*港灣路

類:廣州道路
類:黃埔區
莫西亞

**莫西亞**（**Murcia**），又譯**穆爾西亞**，係西班牙東南面莫西亞自治區首府，人口44萬。
中國客運碼頭

**中國客運碼頭**（**Hong Kong China Ferry Terminal**），又叫**中港客運碼頭**、**中港城碼頭**、**中港碼頭**，係香港九龍尖沙嘴一座跨境客運碼頭，喺中港城，係香港第二個跨境客運碼頭，1988年啟用，有客船去澳門同廣東多個碼頭。
星光大道

**星光大道**可以係：
*星光大道 (荷里活)
*星光大道 (香港)
*香港漫畫星光大道
*星光大道 (譚詠麟專輯)
*《》，中國中央電視台電視節目

## 睇埋
*《超級星光大道》，臺灣電視節目
*《亞洲星光大道》，香港電視節目
華爾街

**華爾街**（**Wall Street**）係美國紐約市曼克頓一條街，因為嗰度有紐約證券交易所同納斯達克兩大證券交易所，條街已經做咗美國金融市場嘅象徵。

## 睇埋
*華爾街日報

類:曼克頓
山市街

**山市街**（）係香港堅尼地城一條馬路，由堅彌地城新海旁同城西道交界開始，去到石山街同桃李臺交界。
石山街

**石山街**（）係香港堅尼地城一條馬路，由山市街同桃李臺交界開始，去到士美菲路。
爹核士街

**爹核士街**（）係香港堅尼地城一條馬路，由科士街開始，去到堅彌地城新海旁。街名係嚟自第二任香港總督戴維斯（又譯爹核士）。
科士街

**科士街**（）係香港堅尼地城一條馬路，由士美菲路開始，去到加多近街。臨近有科士街臨時遊樂場、堅尼地城遊樂場、香港特有嘅石牆樹同埋西環邨。
西祥街

**西祥街**（）係香港堅尼地城一條馬路，由卑路乍街開始，去到堅彌地城海旁同西祥街北交界。
西祥街北

**西祥街北**（）係香港堅尼地城一條馬路，由堅彌地城海旁同西祥街交界開始，另一邊係掘頭路。
西環七臺

**西環七臺**係香港堅尼地城一條街嘅統稱，包括：
*太白臺
*羲皇臺
*青蓮臺
*桃李臺
*學士臺
*李寶龍臺
*紫蘭臺

多數街名都同唐代詩人李白有關，皆因嗰時嗰度個地主李寶龍好鍾意李白。
羲皇臺

**羲皇臺**（），係香港堅尼地城一群私人樓，亦係西環七臺其中之一。羲皇臺分為12座，每座4層16個單位。
李寶龍臺

**李寶龍臺**（）又叫做**寶龍臺**，係香港堅尼地城一條馬路，亦係西環七臺其中一個，依家已經消失，原址係喺今日盈基花園嘅範圍入面。
光明街

**光明街**（），舊名**聖嬰孩里**（Holy Infant Lane），係香港灣仔一條馬路，由進教圍開始，另一邊係掘頭路。舊時嗰頭係灣仔發電廠。

## 睇埋
*日街
*月街
*星街
日街

**日街**（）係香港灣仔一條馬路，由星街開始，另一邊係掘頭路。舊時嗰頭係灣仔發電廠。

## 睇埋
*月街
*星街
*光明街
分域街

**分域街**（）係香港灣仔一條馬路，由港灣道、會議道、分域碼頭街交界開始，去到莊士敦道、機利臣街交界。

## 睇埋
*分域碼頭街
分域碼頭街

**分域碼頭街**（）係香港灣仔一條馬路，由港灣道、會議道、分域街交界開始，去到龍匯道、龍和道、演藝道交界。嗰頭有座分域碼頭。

## 睇埋
*分域街
史釗域道

**史釗域道**（）係香港灣仔一條馬路，由軒尼詩道、莊士敦道交界開始，去到告士打道。街名係嚟自英治初期教育司史釗域。
堅彌地街

**堅彌地街**（）係香港灣仔一條馬路，由堅尼地道開始，去到皇后大道東、灣仔道、石水渠街交界。街名係嚟自第7任香港總督堅尼地。
堅拿道

**堅拿道**（）係香港灣仔一組馬路，包括：
*堅拿道東
*堅拿道西
*堅拿道天橋

街名「堅拿」係嚟自寶靈渠。
星街

**星街**（）係香港灣仔一條馬路，由聖佛蘭士街開始，去到萬茂里。

## 睇埋
*日街
*月街
*光明街
大王東街

**大王東街**（）係香港灣仔一條馬路，由皇后大道東開始，去到莊士敦道。

## 睇埋
*大王西街
堅拿道東

**堅拿道東**（）係香港灣仔一條馬路，由告士打道開始，去到皇后大道東、黃泥涌道交界。

## 睇埋
*堅拿道西
*堅拿道天橋
堅拿道西

**堅拿道西**（）係香港灣仔一條馬路，由摩理臣山道、禮頓道交界開始，去到告士打道。

## 睇埋
*堅拿道東
*堅拿道天橋
長壽大馬路

**長壽大馬路**（葡文：）係澳門北區一條路，南面由馬場海邊馬路開始，北到馬場北大馬路之間，全長530米。

## 整治
由於馬場北大馬路整治關係，所以馬場北大馬路同菜園路之間嘅一段冇咁多車行嘅長壽大馬路改做反方向行車，嚟分流由馬場北大馬路開去祐漢同黑沙環區嘅車。

## 主要建築
*澳門坊眾學校

## 睇埋
*澳門街道

## 攷

類:澳門街道
大王西街

**大王西街**（）係香港灣仔一條馬路，由皇后大道東開始，另一邊係掘頭路。

## 睇埋
*大王東街
天樂里

**天樂里**（）係香港灣仔一條馬路，由摩理臣山道、灣仔道交界開始，去到軒尼詩道、馬師道交界。
## 歷史
灣仔道、摩理臣山道一帶鄰近跑馬地多個墳場，天樂里上世紀三四十年代係殯儀行業集中地。最早經營的香港殯儀館，位於灣仔道。

## 名稱
天樂里以前叫做觀察角，日治時期改名做青葉峽口，而天樂里個名就由於當時長生店遍布區內，而「天樂」又有早登西天極樂嘅意思，所以以此命名。
南灣大馬路

**南灣大馬路**（葡文：）響澳門半島南邊，南邊接住西灣街，由羅飛勒前地開始，北邊去到嘉思欄馬路同葡京酒店之間。長一千一百三十米。原名係**南灣街**（葡文：），昔日係澳門南灣海岸綫。1995年改做南灣大馬路至到宜家。南灣大馬路周邊係澳門嘅商業同政治中心。

## 重要地點（由北到南）
*加思欄兵營
*新葡京
*陸軍俱樂部
*加思欄花園
*澳門教育暨青年局
*中華廣場
*時代商業中心
*京都酒店
*初級法院大樓
*澳門特別行政區政府總部
*南灣街41號 - 同盟會澳門分會舊址

## 主要十字路口（由北到南）
*水坑尾街 / 約翰四世大馬路
*新馬路 / 殷皇子大馬路

類:澳門街道
殷皇子大馬路

**殷皇子大馬路**（葡文：）係澳門中區一條主要馬路，位於澳門半島南灣嘅東北邊，按堂區嚟分就屬於大堂區。佢東南邊係葡京路同亞馬喇前地交界，沿途同商業學校街、約翰四世大馬路同羅保博士街相交，西北邊係南灣大馬路連接亞美打利庇盧大馬路，長大概三百五十米，闊大概廿六米。街名係以對葡萄牙航海事業出力最多嘅恩里克王子嚟改名。宜家呢條街變咗專賣珠寶首飾之類嘅嘢，而澳門博彩業嘅地標建築葡京酒店同新葡京亦響呢條馬路嘅東南邊。

## 睇埋
*澳門街道

類:澳門街道
新華字典

《**新華字典**》（；）係中國大陸地區，由中國社會科學院語言研究所編著，商務印書館負責出嘅一本權威性最犀利嘅細型現代漢語規範字典，入面有簡繁對照同中國大陸嘅漢語拼音、臺灣嘅注音符號。而家最新出到第11版。

新華字典喺各個中國大陸嘅小學一年級入學之後，發書時必發嘅字典之一；亦係世界上最受歡迎嘅字典同最多人買嘅書。

## 歷史
字典喺1950年5月23號由國家出版總署（今日嘅國家新聞出版廣播電影電視總局）副署長葉聖陶急召北京大學校長，商議其中文系主任魏建功到國家出版總署編審局搞咗新華辭書社，出手解決嗰時炒得好犀利嘅「中國究竟有幾多個漢字」問題。1953年，第一版《新華辭典》正式面世，嗰時由人民教育出版社印。最初按注音順序嚟排，後嚟改成漢語拼音字母順序嚟排。從1957年開始改由商務印書館重新編排出版，從而逐漸形成中國大陸嘅熱門字典之一。

雖然文革初期受破四舊浪潮影響而停止出版，但1970年11月，受到周恩來指示影響，字典喺1971年恢復出版，嗰時收錄啲字反映咗文革嘅特色味道直到1979年先至唔要。

中國改革開放之後，字典按國家形勢變化而修訂咗好多次，從1992年開始用咗現代漢語通用字表出現過嘅字，2000年出咗漢英雙解新華字典。2004年改成用B6紙嘅大字印刷版。2011年正式出第11版，入邊加咗1500幾個繁體字。

健力士世界紀錄大全官方喺2016年4月12號宣佈，新華字典係世界上最受歡迎嘅字典同最多人買嘅書。到2015年7月28號為止，一共賣咗5.67億本。

## 註

類:字典
類:世界紀錄
朱土花

**朱土花**（；；；）係中國大陸嘅一位壽星，浙江寧波寧海縣人。佢既係寧波第一壽星，又係第一位借「長壽」嘅名義而入選寧海名人錄嘅名人。

朱土花喺2016年4月10號朝早8點喺寧海縣嘅一間住所死咗。據寧海縣委宣傳部相關人員調查，佢足足生存咗110年9個月又4日。

## 註

土花
類:寧波人
類:中國超級人瑞
拾年

《**拾年**》（）係香港電視廣播有限公司為咗配合香港主權移交十週年而拍攝製作嘅資訊性訪談節目，全節目一共10集，由陳鍵鋒做旁白，節目內容主要講過去十年唔同香港人嘅故仔。
天桃木

**天桃木**（；學名：**'），又嗌**扁桃'''（），係漆樹科芒果屬嘅常綠喬木，原產中國華南、西南地區，而家喺廣東、香港、廣西同臺灣、雲南地區可以搵到。

## 樣
植株高10～19m，樹幹筆直，樹枝係暗啡兼冇毛嘅圓柱體，有條紋，樹冠有啲似寶塔。葉薄、革質、個樣似窄嘅披針或綫狀披針噉。花黃綠色，冇毛，入面有4～5條突出嚟嘅脈紋，有4～5嚿橢圓形嘅花瓣。果樣似揼扁咗嘅桃噉，但肉薄兼籽大。籽樣介乎圓角菱形到圓角平行四邊形。

## 用途
植株可以做園林植物同綠籬植物，亦可以做行道樹；佢嘅果可以食得。

## 連出去
* 
* 
* 天桃木 Mangifera persiciforma 中国植物图像库
* Mangifera persiciformis C. Y. Wu et T. L. Ming  天桃木 中国高等植物信息系统
* 天桃木（Mangifera persiciformis） 广西植物资源信息共享平台

類:芒果屬
類:四季常綠植物
類:喬木
類:觀葉植物
類:行道樹
類:生果
類:綠籬植物
天河中學

**天河中學**可以係：
*廣州市天河中學：喺廣東廣州天河區。
*龍灣區天河中學：喺浙江温州龍灣區。
廣州市天河中學

係中國廣東廣州嘅一間中學，喺1988年開辦，有三個校區，都喺天河區入面。

## 兩個校區詳細位置
*高中部：珠江新城華成路7號
*初中部
**天河東：天河東路44號
**花城：珠江新城獵德大道27號

## 出面網頁
* 

類:天河區
類:珠江新城
馬場北大馬路

**馬場北大馬路**（葡文：）係澳門西北區嘅一條主要馬路，東邊係由馬場東大馬路同友誼橋大馬路開始，西邊去到關閘廣場之間。

從呢條路望過去北邊會見到珠海市拱北一帶沿岸景色。

## 背景
二十世紀四、五十年代之後呢度一直係用嚟種菜同木屋區，直到八、九十年代先開始起樓發展。

## 整治
由於關閘邊境大樓係澳門最大嘅陸路邊境站，亦都係西北區嘅重要樞紐馬路，為咗紓緩關閘邊境大樓附近馬路嘅交通壓力，交通事務局早前開展咗關閘廣場馬路整治工程，響2014年4月17號上晝十點開始通車，主要將馬場北大馬路行車天橋下面嘅花圃重新設計同整治，響原有嘅花圃入面開多條行車線繞過上邊行車天橋嘅橋礅，再適當收窄花圃加多條行車線去關閘廣場行車隧道；亦都係同一時間，考慮到宜家由關閘廣場、馬場北大馬路同馬場大馬路開去各區嘅車都會響永定街同馬場大馬路嘅交通燈位會合，加上呢個位附近又係公共停車場入口，所以藉著今次開多一條行車線，將馬場北大馬路同菜園路之間嘅一段冇咁多車行嘅長壽大馬路改做反方向行車，嚟分流由馬場北大馬路開去祐漢同黑沙環區嘅車。

## 主要建築
*關閘邊境大樓

## 睇埋
*澳門街道

## 攷

類:澳門街道
將軍澳官立中學

**將軍澳官立中學**係香港一間官立中學，喺新界將軍澳寶琳北路，由香港政府喺1988年創辦。
Beauty & Stupid

**Beauty & Stupid**係日本音樂家hide嘅第六張單曲，喺1996年8月12號推出。
## 收錄
# Beauty & Stupid （作詞・作曲：hide）   
# Squeeze IT!!（作詞・作曲：hide）
珍妃

**珍妃**（；），諡號**恪順皇貴妃**，係大清光緒皇帝載湉最鍾意嘅皇妃，滿洲鑲紅旗人。

清德宗有一后兩妃，載湉同佢最情投意合，而佢亦支持清德宗推行戊戌變法，不過慈禧太后好憎佢，喺1900年，畀崔玉貴逼令投井自盡。

慈禧太后死咗之後，珍妃獲得平反昭雪，以禮改葬。
ROCKET DIVE

**ROCKET DIVE**係日本音樂家Hide嘅第八張單曲，喺1998年1月28號推出。ROCKET DIVE推出之後就攞到日本Oricon排行榜第四名。直到1998年尾，一共賣出690,220張，年度33名最暢銷細碟。呢隻歌亦係日本動畫AWOL -Absent Without Leave嘅主題曲。

## 收錄曲
#**ROCKET DIVE**
#**ROCKET DIVE (voiceless version)**
#**DOUBT (MIXED LEMONed JELLY MIX)**
（全填詞・填曲：hide）
借宿一宵

《**借宿一宵**》（**Stay Overnight**）係香港電視娛樂製作嘅資訊節目，主持係陳俞希（Hailey），一共有三輯：第一輯由2016年4月11號開始到5月16號逢禮拜一喺23:45 - 00:15（實驗電視時段）喺ViuTV播；第二輯由2016年8月22號開始到11月7號逢禮拜一喺同一時段播，而第二輯第7到12集搵嚟其他主持拍；第三輯由2017年10月11號到2018年1月17號逢禮拜三喺22:30 - 23:00播，主持除咗陳俞希外，重加埋余采霖。

節目每集都會走訪香港境內同境外唔同地方，搵好客嘅屋主，畀佢住一晚，揭開熱情待人嘅一面。

## 每集一覽
### 第一輯

### 第二輯

### 第三輯

## 出面網頁
*ViuTV：借宿一宵
*ViuTV：借宿一宵2
*ViuTV：借宿一宵3
*借宿一宵Facebook專頁
無價道

《**無價道**》（**Priceless**）係香港電視娛樂製作嘅資訊節目，2016年4月12號開始到6月28號逢禮拜二喺23:45 - 00:15（實驗電視時段）喺ViuTV播，總共12集，主持係朱汶欣，旁白係駱振偉。

節目每集都會搵市場上面最平到最貴嘅選擇，了解入面嘅原因，再用唔記名或者記名方式請佢哋參與測試，再搵出名創作人、藝評人、知名用家、客戶同一般觀眾品評邊樣最抵買。拍節目嘅地方包括喺香港同臺北。

## 每集一覽

## 出面網頁
*ViuTV：無價道
衝三小

《**衝三小**》（**Three Cyclists**）係香港電視娛樂製作嘅資訊節目，2016年4月6號深夜00:15－00:45喺ViuTV首播，之後4月13號到6月29號逢禮拜三喺23:45 - 00:15（實驗電視時段）播，總共13集，主持係三位後生仔吳國麟（肥仔釘）、黎梓駿（提子駿）、梁天俊（爆胎占）。

節目名「衝三小」係台灣話，意思係「搞乜嘢？」。

節目主持係三位買唔到樓嘅後生仔，騎住單車遊香港，做啲無聊嘢，拍啲無聊影片，發揮三位一體「超煩」廢話能力，務求令觀眾笑足半粒鐘。

## 每集一覽

## 相關節目
*《當衝三小遇上+886MM》
*《前度來了》（第2集）
*《衝三小喪玩星馬泰》

## 出面網頁
*ViuTV：衝三小
*
實驗電視

《**實驗電視**》係香港電視娛樂ViuTV頻道嘅節目時段，2016年4月7號到2017年2月3號逢禮拜一到五（部份日子停播）喺23:45 - 00:15喺ViuTV播，播嘅都係外判畀其他製作單位拍嘅具實驗性質嘅節目。

## 已經做完嘅節目
*《誰偷走我的...》
*《借宿一宵》（第一輯）
*《+886MM》
*《無價道》
*《衝三小》
*《地球友善餐廳》
*《唱出香港》
*《網絡瘋人》
*《活匠當下》
*《Lady Mama》
*《邊X個係恭碩良》
*《借宿一宵》（第二輯）
*《喜·雙飛》
*《建築·我城》
*《呃Like旅行團》
*《即日上映》
*《夜曲13》
*《唔係本地菜》
*《2S遊》

## 停播日子
雖然viuTV宣稱逢禮拜一到五23:45 - 00:15都係《實驗電視》時段，但開台個幾月後嘅2016年5月23號開始，每個禮拜就播唔足5日，試過每個禮拜播得2日（2016年11月28號到12月16號；2017年1月16號到1月27號），正式停播前最後一個禮拜（2017年1月30號到2月3號）更播得1日。停播日子包括：

*禮拜一：2016年5月23號到8月15號、11月14號到12月12號、2017年1月30號開始
*禮拜二：2016年8月16號開始
*禮拜三：2017年1月18號開始
*禮拜五：2016年12月2號開始
誰偷走我的...

《**誰偷走我的...**》（粵語口語翻譯係**邊位偷走我嘅……**；）係香港電視娛樂製作嘅資訊節目，2016年4月8號到4月29號逢禮拜五喺23:45 - 00:15（實驗電視時段）喺ViuTV播，一共4集，旁白係黃榮璋、盧偉傑。

## 節目簡介
呢個節目利用一個禮拜做短期實驗，挑戰四位受訪者七日入面完全放棄平日最依賴嘅一項人、事或者物，去反思生活入面「唔可以無」嘅嘢究竟係便利定係束縛。喺「缺少」依賴對象嘅情況之下，受訪者係咪能夠發揮創意解決問題？定係不知所措，生活過得一塌糊塗？

## 每集一覽

## 出面網頁
*ViuTV：誰偷走我的...
晚吹

《**晚吹**》係香港電視娛樂ViuTV頻道嘅自製清談節目系列。節目名係解做「夜晚吹水」。

《晚吹》自2016年啟播到2024年中期間，有一個特色係各個節目都共用同一錄影廠拍攝，只係用唔同佈景區分，但隨住2024年中ViuTV喺九龍灣國際展貿中心嘅錄影廠遷出，各個節目一度逐漸改用外間唔同場地或者改做外景拍攝，直到喺百勝角邵氏影城嘅新晚吹錄影廠啟用為止。

## 播放時段
《晚吹》時段由2016年4月8號開始逢禮拜三到五喺23:00-23:30同埋逢禮拜六、日喺23:30-00:00喺ViuTV播；2017年4月3號開始，改做成個禮拜七日每晚23:30-00:00播；2018年4月30號開始，改做每晚23:00-23:30播；2019年2月25號開始，縮減到逢禮拜一到六播；2019年4月22號開始，縮減到逢禮拜一到五播；2019年4月29號開始，改做逢禮拜一到五23:30-00:00播；2025年4月14號開始，改返做逢禮拜一到五23:00-23:30播。

## 做緊嘅節目
*禮拜一：《怨女俱樂部》
*禮拜二：《男人亂講嘢》
*禮拜三：《空肚講宵夜》
*禮拜四：《Chat KP》
*禮拜五：《總有一瓣喺左近》

## 做完嘅節目
### 2016年做完
*《No Money No Talk》
### 2017年做完
*《一大一路》
*《真PK》
*《總有一隻喺左近》
*《總有一件喺左近》
*《啪啪聲，太好聽》
*《捲上你的床》
*《KO KOL》
### 2018年做完
*《書到用時》
*《男人講嘢》
*《啪啪Channel》
*《Trip精》
*《Daddy Kingdom》
### 2019年做完
*《飛·自由》
*《喵喵喵》
*《有病有真相》
*《Close噏》
*《女學生·吹水班》
### 2020年做完
*《啪啪Partner》
*《罪光燈》
### 2021年做完
*《就係唔科學》
### 2023年做完
*《有酒今晚吹》
*《讓我一次買個夠》
*《又要威 又要戴頭盔》
### 2024年做完
*《戀講嘢》
*《404_886流量密碼》
*《音樂系》

### 2025年做完
*《一車女人》
*《有得吹好吹》
*《GG家長指引》
荃灣石棺藏屍案

**荃灣石棺藏屍案**，又叫**荃灣水泥藏屍案**，係香港2016年一單兇殺案，發生喺新界荃灣灰窰角街2-6號一座叫DAN6嘅工廠大廈入邊一個單位，死者條屍俾人埋咗入一個石屎方塊。

## 經過
死者係28歲男子**張萬里**，喺2016年3月7號俾佢女朋友報失蹤，警方調查一路未有結果。3月29號，警方收到風，話死者最後去過「DAN6」9樓一個單位，當晚7點幾去嗰度調查，發現單位傳出惡臭，破門後發現臭味來自屋入面一嚿四面用木板封起、3呎乘3呎乘2.5呎嘅石屎方塊。消防員幫手鑿碎石屎，發現死者條屍喺石屎入面，畀膠袋、枕頭袋包住同畀繩綁住。

警方初頭先後喺香港拉過三男兩女，包括死者女朋友，不過深入調查後，鎖定疑兇係著草去咗台灣嘅三男一女。到4月10號晚，女疑兇何菱瑜主動到新北市一間派出所投案，話驚俾其他三個疑兇滅口。第二日台灣警方搵埋佢哋三個，並且用入境簽證過期做理由將佢哋遣返香港。

4月13號，警方安排女疑兇何菱瑜重組案情，第二日喺荃灣法院提堂。案情透露，死者喺3月4號俾人殺死，估計死因係窒息。何喺警誡下承認曾經同3名男疑兇商討殺死死者。而三名男被告就喺警誡下承認曾經喺死者大髀髀罅打針，同埋用哥羅芳掩住死者口鼻。

8月12號，何菱瑜獲撤銷控罪，而曾祥欣、張善恒同劉錫豪就喺2016年4月13號正式被落案起訴串謀謀殺罪。案件喺2018年4月正式開審，其中何菱瑜獲安排做特赦證人。2018年5月，主審法官因病要即刻停工，而要解散陪審團，到2019年10月重新開審。

最後第一被告曾祥欣被判謀殺罪成終身監禁，其餘2名被告就被判誤殺罪成入獄17年。

## 涉案者
***何菱瑜**（轉做特赦證人）：花名「小草」，原名何靜汶，案發時18歲，女性，曾經喺旺角一間日式女僕咖啡店做侍應，平時打扮性感，鍾意著短裙仔。根據佢喺法庭嘅作供，佢1998年喺中國大陸出世，兩三歲跟屋企人嚟香港定居，2015年改用依家個名。
***曾祥欣**（第一被告）：案發時26歲，男性，曾經被指係何菱瑜嘅男朋友，不過俾何菱瑜正印男朋友「阿賢」否認。
***劉錫豪**（第二被告）：案發時21歲，男性，參加過亞洲電視《亞洲星光大道4 跳舞吧！》。
***張善恒**（第三被告）：案發時23歲，男性。

## 參考
*荃灣揭自製石屎棺藏屍　死者疑是28歲失蹤男
*石棺藏屍：死者追逾百萬債送命　女友亦被捕
*石棺藏屍：小草性感重組案情　警落案明提堂
*石棺藏屍：小草被控串謀謀殺　死者3月4日亡
*石棺藏屍案 死者大腿內側遭打針
*荃灣石棺藏屍案　美少女「小草」獲撤謀殺罪

類:香港命案
類:荃灣
地球友善餐廳

《**地球友善餐廳**》（**Eco Friendly Eat**）係香港電視娛樂製作嘅資訊節目，2016年4月7號到6月30號逢禮拜四喺23:45 - 00:15（實驗電視時段）喺ViuTV播，總共13集，主持係岑樂怡（阿妹）、潘瑤。節目每集都會每介紹有關環保嘢食嘅知識。

節目第二輯叫《**地球友善餐廳 - 台灣走一轉**》（**Eco Friendly Eat - Taiwan Edition**），由麥詠楠同楊民翠主持，去咗台灣拍，總共10集，每集半個鐘。節目原本被排定喺2018年1月20號開始逢禮拜六22:00-22:30播，但之後話延後到3月30號開始逢禮拜六23:00-23:30播，再之後直頭抽起埋，多個月嚟都再未有話幾時播嘅消息，最終安排喺2019年3月3號到6月16號逢禮拜日20:00-20:30播。

## 節目簡介
呢個節目希望大家喺享受美食之餘，亦都能夠注意環保，愛惜地球，透過了解唔同嘅食材，讓觀眾喺飲食之餘，亦都關注並知道點樣適當選擇食物。

## 每集一覽
### 第一輯
呢一輯喺香港拍攝，有隱藏喺市區之中嘅環保餐廳、室內農場，亦包括喺新界區嘅農場同埋海鮮養殖場。每集分兩節，喺第一節尾同埋第二節尾，會加入「環保小貼士」同埋「Blogger 一分鐘」，介紹日常生活嘅細節之中點樣可以做得更環保。

### 第二輯
呢一輯喺臺灣拍攝，介紹嘅包括有機農場同埋環保餐廳，足跡遍及臺北、臺中、高雄、宜蘭同埋澎湖。每一集第二節嘅尾段會加入「環保小貼士」，提供一啲環保資訊。

## 節目調動
*2019年3月24號：由於節目調動，所以暫停播映一次。
*2019年4月14號：由於直播《第38屆香港電影金像獎頒獎典禮》，所以暫停播映一次。
*2019年4月21號：由於直播《西班牙甲組足球聯賽 - 基達菲 對 西維爾》，所以暫停播映一次。
*2019年5月5號：由於直播《西班牙甲組足球聯賽 - 基達菲 對 基朗拿》，所以暫停播映一次。
*2019年5月12、19日：由於播《敢跑到極地》，所以暫停播映兩次。

## 註

## 參考

## 出面網頁
*ViuTV：地球友善餐廳
*ViuTV：地球友善餐廳 - 台灣走一轉
*ViuTV：Instagram Posts
*ViuTV：《地球友善餐廳 - 台灣走一轉》Facebook
No Money No Talk

《**No Money No Talk**》（**Talker: No Money No Talk**）係香港電視娛樂製作嘅清談節目，2016年4月8號開始到8月26號逢禮拜五喺23:00-23:30（晚吹時段）喺ViuTV播，主持係王利民、歐陽英傑、筆華棋、冬菇、金水。

節目每集都會探討好少人知嘅隱世財路同埋賺錢之道。

## 每集一覽

## 節目調動
*2016年6月10號：由於轉播特備節目《家駒...愛心延續慈善演唱會2016》，所以暫停播映一集。
*2016年7月22號到8月12號：由於22:00-23:30播《綠豆》特別篇，本節目順延到23:45-00:15播映。

## 出面網頁
*晚吹 - No Money No Talk
真PK

《**真PK**》（**Talker: PK Show**）係香港電視娛樂製作嘅清談節目，2016年4月9號開始逢禮拜六喺23:30-00:00（晚吹時段）喺ViuTV播，主持係火火、李健宏（Kevin仔）。另外第41集因為喺大年初一播撞正新正頭，所以改名叫《**真OK**》。

節目每集都會為嘉賓度身訂造五條「暗題」，揭露嘉賓真性情，如果嘉賓答錯就會輸，需要接受大懲罰。相反主持套料失敗，或者畀嘉賓發現「暗題」存在，就要接受大懲罰。

節目中入面有好多粗口，喺電視播會用動物叫聲過濾，網上重溫就有「電視過濾版」同「原汁原味版」畀觀眾揀。

## 每集一覽
### 2016年

### 2017年

## 節目調動
*2016年5月14號：由於直播西班牙甲組足球聯賽 — 格蘭納達 對 巴塞隆拿，所以暫停播映一集。
*2016年12月31號：由於直播《我們不離地倒數》，所以暫停播映一集。

## 睇埋
*《真PK Trip》

## 出面網頁
*晚吹 - 真PK
總有一隻喺左近

《》（）係香港電視娛樂製作嘅清談節目，2016年4月10號開始逢禮拜日喺23:30-00:00（晚吹時段）喺ViuTV播，9月2號開始改個逢禮拜五23:00-23:30播。

頭13集主持係陳淑蘭，節目每集都會請同主題相關嘅名人嘉賓，分享自己撞過嘅「衰鬼」，探討人性嘅「衰鬼」故仔。由第14集起，節目主持係潘紹聰、岑樂怡、英健朗，主題係講鬼故。

## 每集一覽
### 第1至13集

### 第14集起
#### 2016年

#### 2017年

## 節目調動
*2016年5月15號：由於播映《G-1格鬥會》總決賽，所以暫停播映一集。
*2016年12月2號：由於直播《2016 MAMA亞洲音樂大獎》，所以暫停播映一集。

## 睇埋
*總有一件喺左近

## 出面網頁
*晚吹 - 總有一隻喺左近
一大一路

《**一大一路**》（**Talker: Kids Talk**）係香港電視娛樂製作嘅清談節目，2016年4月13號至2017年2月1號逢禮拜三喺ViuTV 23:00-23:30（晚吹時段）播出，主持係黃奕晨。

每集節目都會請5位細路，訪問香港嘅商家或名人，細路嚟自唔同背景，譬如中產階層、屋邨家庭、少數族裔、新移民等，由細路角度出發，由嘉賓職業、身份、地位，去探索話題。

## 節目簡介
從小朋友天真單純嘅角度去訪問香港知名嘅商家同名人，從嘉賓嘅職業、身份、地位探索無盡嘅精彩話題，發揮童言無忌嘅最大威力，帶出連大人都會關注嘅社會問題，引發觀眾反思。

## 每集一覽
### 2016年
 
 呢集拍攝地點喺海洋公園。
 呢集由香港律師會法律周25周年特約播出。

### 2017年

## 節目調動
*2016年5月11號：由於轉播特備節目毛記電視《萬千呃Like賀台慶》，所以暫停播映一集。

## 出面網頁
*ViuTV：晚吹 - 一大一路
第35屆秘魯總統選舉

**第35屆秘魯總統選舉**喺2016年4月10號舉行，而呢次選舉亦會同時舉行**第18屆秘魯國會議員選舉**。

秘魯即將舉行選舉，而前總統藤森個女藤森慶子支持度就拋離其他對手繼續大幅領先。而有選民就認為佢可以改善到當地經濟，但係亦有唔少人驚佢會延續佢老豆嘅獨裁統治。

## 制度
秘魯係強制所有選民投票，如果第一輪投票冇候選人攞到過半數選票，就會響六月搞第二輪投票。

## 背景
藤森慶子做政治人之前，最早可以由佢老豆藤森謙做總統嗰時離婚講起，佢頂替佢阿媽嘅「第一夫人」角色，做咗「第一女兒」，經常就陪老豆去唔同活動。而藤森謙係日裔秘魯人，1990年當選做總統。由於佢作風強硬，致力清除反政府游擊隊勢力，同時亦改善到經濟，幫到窮人致富。但係佢響2000年因為貪污醜聞，流亡到日本之後再響智利被人拉，引渡返國之後又因為謀殺綁架等罪名，判監廿五年，到而家重坐緊監。藤森慶子卸下「第一女兒」嘅職位，轉做議員。憑著老豆嘅「餘蔭」，佢曾經參加第34屆總統選舉（2011年），但係最終以唔夠五個百分點嘅差佢，輸咗畀現任總統烏馬拉。

到今屆佢就成為熱門人選，響民意調查入面一直領先。但係有選民就驚佢會延續佢老豆嘅獨裁統治，藤森慶子應承唔會行返之前專制嘅路，亦大打經濟牌，受到唔少選民支持。而隨著藤森慶子主要對手、原本支持率排第二嘅候選人古斯曼，因為違反選舉法而被取消資格之後，令佢獲選嘅呼聲就更高。

## 民意調查
選前民意調查就話佢以超過三成嘅支持率，拋離第二同第三對手有成十個百分點。

## 意外
一批趕住返鄉下投票嘅人遇到車禍，旅遊巴響南部庫斯科省衝出公路墜河，造成至少四十個人死，十幾人受傷。

## 結果
### 第一輪選舉
第一輪選舉已經結束，結果前總統藤森嘅女藤森慶子攞唔到過半數選票。要響6月5號進入第二輪選舉，而對手係投資專家庫琴斯基。

## 攷

35
18
類:2016年選舉
又要威 又要戴頭盔

《》（）係香港MakerVille製作嘅清談節目，2016年4月7號到2023年12月28號逢禮拜四喺晚吹時段喺ViuTV播，主持係余迪偉、林二汶（第1-316集）、徐㴓喬（第317-398集）。

節目每集都會請嚟唔同行業人士討論佢地工作嘅經歷。為保密身分，創造一個令嘉賓唔驚畀人起底同秋後算賬嘅暢所欲言空間，節目組會為佢地準備一個頭盔戴上（但有時喺主持邀請下，部分嘉賓會除低頭盔）。

呢個節目係晚吹系列同埋電視台自家製節目中最長命嘅節目，由開台到完結總共播咗398集（7年零9個月），而主持陣容亦曾經維持6年零2個月無變動。

## 每集一覽
### 2016年

### 2017年

### 2018年

### 2019年

### 2020年

### 2021年

### 2022年

### 2023年

## 相關節目
呢個節目曾經Crossover《瑪嘉烈與大衛系列 前度》嘅宣傳節目《前度來了》第1集，形式差唔多，但中途嘉賓要自己除頭盔揭開身份。

## 節目調動
*2017年11月30號：由於17:05-19:15直播《港島及九龍地域中學校際籃球比賽》第一組港島女子同埋男子甲組決賽，嗰日《6點新聞報道》暫停播映，改為喺23:30-00:00（呢本節目原本時段）播出一節《深宵新聞》，所以褪到第二日00:00-00:30播。
*2018年5月17同24號：由於22:30-23:15播《鮮浪潮。語2018》加長版，所以褪到23:15-23:45播。
*2018年6月14號：由於直播《2018 FIFA世界盃 - 俄羅斯 對 沙特阿拉伯》，嗰日暫停播映。
*2018年12月13號：由於《堅離地》加長到22:30-23:30播，嗰日暫停播映。
*2020年12月31號：由於23:30-00:30播出《2020 ViuTV 金Bear圍威喂 派獎典禮》，嗰日暫停播映。
*2021年3月18號：由於20:30-22:45播劇集《教場》，之後嘅節目要順延播出，所以順延到23:45-00:15播。
*2021年7月29號、8月5號，由於播《奧運有團伙 精彩一夜》，呢個節目暫停播映。
*2022年11月24號，由於播《FIFA世界盃2022》葡萄牙對加納，呢個節目暫停播映。

## 註

## 出面網頁
*晚吹 - 又要威 又要戴頭盔
升級

**升級**可以係：
*升級 (電腦)：電腦運算領域嘅常用術語
*升級 (啤牌遊戲)：一種喺中國同海外華人社區嘅啤牌遊戲
*升級 (教育)：升年級
*升呢：遊戲升級
*體育聯賽嘅升級或者升班
*紮職：工作職位被提升
聯合國教科文組織亞太區文化遺產保護獎

（）由2000年開始設立，係聯合國教科文組織喺亞太區遺產保護方面嘅一個戰略。呢個獎係表彰個人同民間團體等喺修復同保護地方文物古蹟嘅成就，來鼓勵更多嘅人去搞文物保護。

## 參選規矩
*有超過50年嘅歷史，兼且修復工作要喺過往10年內竣工。
*有新用途嘅建築，要喺攞獎前投入使用至少一年。

## 品種
呢個獎分成五隻款：
* 卓越獎（）； 
* 傑出獎（）； 
* 優異獎（）； 
* 榮譽提名（）； 
* 評委會嘉許創意獎（）

## 得獎名錄

## 參考

## 出面網頁
* UNESCO Asia Pacific Heritage Awards
梁思禮

**梁思禮**（；）係中國科學院院士、導彈控制專家、火箭控制專家、中國航天CAD技術倡導者及奠基人。佢係中國學者及改革派梁啟超個仔。佢嘅大哥梁思成同梁思永亦都係科學院院士。

梁思禮喺中學時期讀過天津南開中學，隨後南開學校被日軍炸毀，隨著留喺天津南開師生一齊被位於天津英租界嘅耀華中學接收入校。1940年，喺耀華中學就讀高中二年級嘅梁思禮考取年級第二名嘅成績，學校為其中頒發獎品、書券以資鼓勵。1945年獲得普度大學電機工程學士學位，1947年獲得辛辛那提大學碩士學位，1949年又喺辛辛那提大學獲得博士學位。曾任國際宇宙飛航聯合會副主席、中國航天部總工程師、中國航天工業總公司科技委副主任，逝世前任中國航天科技集團公司、中國航天機電集團公司科技委顧問。梁思禮曾經先後獲中國國家科學技術進步獎、何梁何利基金獎、中國老教授科教興國獎、中國僑界傑出人物等榮譽，有代表作品《向太空長征》、《梁思禮文集》等。

梁思禮喺2016年4月14號喺北京病逝，終年91歲。

## 參考

類:物理學家
龍帕邦

**龍帕邦**（；）係老撾龍帕邦省首府。境內有名勝香通寺。

1995年，龍帕邦被定為世界文化遺產。

## 氣候


## 交通
* 龍帕邦國際機場
* 磨萬鐵路

## 姐妹城市
* 蒲甘（2009年）http://www.earthtimes.org/articles/show/269048,bagan-and-luang-prabang-to-be-sister-cities.html 
* 成都（2017年）

## 旅遊名勝

*關西瀑布（）
*香通寺（）
*琅勃拉邦王宫（）
*帕烏洞
*普西山
*南康河竹橋

## 攷

類:亞洲舊都
梁安琪

**梁安琪**可以係：
*梁安琪 (香港)，香港前電台節目主持人，東區區議會前議員
*梁安琪 (澳門)，澳門立法會議員，澳門賭王何鴻燊四姨太
*梁安琪 (記者)，澳廣視記者兼主播
高度計

**高度計**係種專門用嚟量海拔高度嘅儀器，好多時都係靠量氣壓嚟計高度。
## 睇埋

*氣壓計
鋒面

**鋒面**（）係氣象學入面——冷暖氣流相遇而形成嘅一種天氣情況，喺鋒面兩邊都有唔同嘅氣溫，而且有行雷閃電、橫風橫雨雪等惡劣天氣狀況。

佢喺空間係個傾斜嘅面，喺高空長成千公里，闊大多數係200～400公里，高度最低得1～2公里，最高可以去到十幾公里。地面影響範圍可以去到一百幾萬平方公里。

## 斜率
鋒面一般向冷空氣傾斜，而且唔同鋒面類，斜率都唔一樣。

## 分類
鋒面有好多種兼有唔同天氣特徵，可以分做冷鋒同暖鋒兩大類，其他種類嘅鋒重有錮囚鋒、滯留鋒等等。

## 有關嘅書
* 中国少年儿童百科全书 自然·环境 第172页　浙江教育出版社 ISBN 7-5338-1946-2/G·1942

## 連出去
* 鋒面短片 交通部中央氣象局
* 鋒面的結構 Lain探究式學習網站
香通寺

**香通寺**（；）係老撾龍帕邦嘅一座佛寺，直到1975年重係皇家寺院。1995年隨龍帕邦被定為世界文化遺產。2015年攞亞太地區文化遺產保護榮譽獎。

## 史
*1559年，瀾滄王朝國王帕兵招落令起寺，第年落成。
*1880年，加起三藏圖書館，愛嚟收藏佛教典籍。
*1961年，加起鼓樓。

## 影像


File:Wat Xieng Thong Laos II.jpg|祭堂
File:Wat Xieng Thong golden wall.jpg|香通寺門口
File:Wat Xieng Thong Laos inside.jpg|寺入邊香燭臺同佛像
File:Wat Xieng Thong Laos inside II.jpg|佛像
File:Wat Xieng Thong Laos ceremonial barge.jpg|皇家駁船嘅蛇樣
File:Wat Xieng Thong Golden Stupa.JPG|主門外邊嘅鎏金木雕
車陂路

**車陂路**（）係中國廣東廣州嘅南北走向主幹道，喺天河區。南邊從臨江大道開始，一直向北去到大觀路。

## 名
條路因為喺車陂而改成噉嘅名。

## 史
條路初期係比較窄嘅2車道馬路。2000年夏因為廣園快速路開通咗，道路重向北延長到廣園快速路一帶重將原先條路整闊到雙向6車道。2004年，由於廣州申辦2010年亞運會成功，政府決定開發廣州天河區東邊嘅經濟，順便喺2007年延長咗成條路到珠江邊同奧體中心附近。

## 敘述
全長4.1km，闊45米，雙向6車道。

## 經過嘅道路
條路從南到北排，**加粗**嘅字係主幹道：
***[[臨江大道 (廣州)|臨江大道]]**
***[[黃埔大道|黃埔大道中]]**、**[[黃埔大道|黃埔大道東]]**
***[[中山大道 (廣州)|中山大道西]]**、**[[中山大道 (廣州)|中山大道中]]**
*泰安路
***[[廣園快速路]]**
***[[大觀路 (廣州)|大觀南路]]**

## 附近交通
;廣州地鐵
：車陂南站

類:廣州主幹道
類:天河區
冷鋒

**冷鋒**（）係氣象學入面——鋒面嘅一種。原理由冷氣團主動向暖氣團推進，取代咗暖氣團原有位置而形成。由於冷氣團密度大，暖氣團密度小，所以冷暖氣團撞埋一齊時，冷氣團會直插暖氣團下邊，令暖氣團逼住上升，過程空氣重出現冷卻現象。一般會形成降温、大風，如果暖氣團入面有好多水蒸氣，就會形成降水、雷陣雨或冰雹天氣；否則凈會形成多雲天氣。

天文台畫天氣圖時，一般將冷鋒畫成帶有好多三角形嘅白或藍線條樣。

## 出現時段

地球上唔同地方，出現嘅冷鋒時間同形成時間都唔一樣。

## 過境順序
冷鋒過境通常會出現以下情況：

總而言之，冷鋒過境時嘅大體規律係鋒後有降水。

## 睇埋
*鋒面

## 註

## 連出去
*冷鋒來臨前後期間，氣壓和氣溫的變化相關性及冷鋒來襲頻率增加對氣壓和氣溫變化影響探究 中央氣象局
*冷鋒 教育大市集
*冷鋒天氣特徵 LAIN!!探究式學習網站
暖鋒

**暖鋒**（）係氣象學入面——鋒面嘅一種，原理由暖氣團主動向冷氣團推進，取代咗冷氣團原有位置而形成。由於冷氣團密度大，暖氣團密度細，所以冷暖氣團撞埋一齊時，暖氣團會直接升到冷氣團上邊，出現暖氣團主動上升嘅現象。

天文台畫天氣圖時，一般將暖鋒畫成帶有好多方形或半圓形嘅白或紅線條。

## 過境順序
暖鋒過境通常會出現以下情況：

總而言之，暖鋒過境時嘅大體規律係鋒前有降水。

## 睇埋
*鋒面

## 連出去
*4. 暖鋒? 交通局中央氣象局
*暖鋒 教育大市集
錮囚鋒

**錮囚鋒**（），喺臺灣叫**囚錮鋒**，係氣象學入面——鋒面嘅一種，由冷鋒同暖鋒相遇，最後冷鋒取代咗暖鋒，一般喺溫帶氣旋出現。

錮囚鋒有三種，分為暖式錮囚鋒、中性錮囚鋒同冷式錮囚鋒。天文台畫天氣圖，一般將錮囚鋒畫成帶有好多三角形同方形或半圓形嘅白或紫色線條。

## 出面網頁
*[錮囚锋](http://ww2010.atmos.uiuc.edu/(Gl)/guides/mtr/af/frnts/ofdef.rxml)
*錮囚點
滯留鋒

**滯留鋒**（），又叫**準靜止鋒**（），係氣象學入面鋒面嘅一種，冷氣團同暖氣團個勢力差唔多，令到個鋒停住。

天文台畫天氣圖時，一般將滯留鋒畫成帶有好多三角形（白或藍）同好多半圓形或方形（白或紅）相間嘅線條。

## 天氣
準靜止鋒影響時，一般雲層比較厚，雲帶面積比較大，出現長時間落雨嘅天氣，陰雨綿綿。
太原街

**太原街**（）係香港灣仔一條馬路，由莊士敦道開始，去到皇后大道東。條街有好多玩具舖，係香港島嘅「玩具街」。
摩理臣山道

**摩理臣山道**（）係香港灣仔一條馬路，由黃泥涌道、皇后大道東交界開始，去到天樂里、灣仔道交界。街名係嚟自摩理臣山。

摩理臣山道舊名叫摩禮臣山道，連接當年嘅禮頓山道，不過喺1951年由第一二九四號地段起連同禮頓山道一齊改名叫禮頓道。
寶靈頓道

**寶靈頓道**（）係香港灣仔一條馬路，由軒尼詩道開始，去到祥和里。街名係嚟自第四任香港總督寶靈。
會議道

**會議道**（）係香港灣仔一條馬路，由鴻興道、杜老誌道交界開始，去到港灣道、分域碼頭街、分域街交界。街名係嚟自香港會議展覽中心。
李節街

**李節街**（）係香港灣仔一條馬路，由皇后大道東開始，去到莊士敦道。街名係嚟自李陞細佬李節。
杜老誌道

**杜老誌道**（）舊時又叫做**東老誌道**，係香港灣仔一條馬路，由軒尼詩道開始，穿過駱克道、謝斐道同告士打道，去到鴻興道、會議道交界，沿路有灣仔運動場、灣仔游泳池同港灣道體育館。街名係嚟自前香港輔政司杜老誌。
柯布連道

**柯布連道**（）係香港灣仔一條馬路，由告士打道開始，去到莊士敦道。街名係嚟自前香港布政司柯布連。
福榮街

**福榮街**（），以前叫**田寮街**，係香港九龍深水埗一條馬路，由石硤尾街開始，去到青山道。條街有好多玩具舖，係九龍嘅「玩具街」。

## 參考
機利臣街

**機利臣街**（）係香港灣仔一條馬路，由莊士敦道、分域街交界開始，去到皇后大道東、聖佛蘭士街交界。
汕頭街

**汕頭街**（）係香港灣仔一條馬路，由莊士敦道開始，去到皇后大道東。街名係嚟自廣東商埠汕頭。
灣仔峽道

**灣仔峽道**（）係香港灣仔一條馬路，由皇后大道東、太原街開始，經過寶雲道，去到灣仔峽嘅司徒拔道、山頂道交界，係晨運人士嘅熱門去處。
灣仔道

**灣仔道**（）係香港灣仔一條馬路，由堅拿道西開始，去到皇后大道東。

## 歷史
1851年，灣仔開闢開闢咗一條道路，舊灣仔街市，再經過摩理臣山，一直伸延到天樂里附近，就係灣仔道。
石水渠街

**石水渠街**（）係香港灣仔一條馬路。因為市建局嘅重建項目， 石水渠街俾尚翹峰分為二段，南段由灣仔北帝廟到皇后大道東，北段由交加街開始，去到莊士敦道。
禮頓道

**禮頓道**（）係香港銅鑼灣一條馬路，由摩理臣山道、堅拿道西交界開始，去到高士威道、怡和街、伊榮街交界，沿路有紀利華木球會、禮頓中心、保良局、中華基督教會公理堂同聖保祿學校。

禮頓道喺1951年由原名禮頓山道同摩理臣山道（當年叫摩禮臣山道），即係摩理臣山道內地段第一二九四號交界號起，到怡和街交界處嘅一段，改名而來。

喺1931年到1991年禮頓道曾經有一座白頭教堂，之後拆卸重建做善樂施大廈，而白頭教堂就上咗五樓。
肇輝臺

**肇輝臺**（），係香港灣仔一條馬路，喺跑馬地天主教墳場以西嘅山丘，大致係東南、西北走向，由司徒拔道開始，另一邊係掘頭路。佢沿路都係豪華住宅。

條路以將嗰處山坡改造成平臺去起住宅嘅商人簡孔昭（字肇輝，南洋兄弟煙草創辦股東之一）命名。

## 參考
蘭杜街

**蘭杜街**（）係香港灣仔一條馬路，由皇后大道東開始，去到莊士敦道、軒尼詩道交界。街名係嚟自前香港行政立法兩局非官守議員蘭杜。
譚臣道

**譚臣道**（）係香港灣仔一條馬路，由莊士敦道近聯發街開始，去到莊士敦道近巴路士街。街名係嚟自前香港庫政司譚臣。
巴路士街

**巴路士街**（）舊名**巴羅街**，係香港灣仔一條馬路，由莊士敦道開始，穿過灣仔道去到活道。
霎東街

**霎東街**（）係香港銅鑼灣一條單程路，由禮頓道、波斯富街交界開始，途經利舞臺、禮頓中心、勿地臣街、時代廣場、去到堅拿道東，同霎西街遙遙相對。

## 睇埋
*霎西街
馬師道

**馬師道**（）係香港灣仔一條馬路，由軒尼詩道、天樂里交界開始，去到鴻興道。街名係嚟自前香港輔政司馬師。
鴻興道

**鴻興道**（）係香港灣仔一條馬路，由杜老誌道、會議道交界開始，另一邊係掘頭路。
駱克道

**駱克道**（）係香港灣仔到銅鑼灣一條馬路，由灣仔軍器廠街開始，去到銅鑼灣東角道。街名係嚟自前香港輔政司駱克。
吳嘉儀

**吳嘉儀**（，，花名：**阿七**，），係香港女演員，曾經係無綫電視旗下經理人合約女藝員，喺香港土生土長，讀書時曾經做過兼職模特兒同拍過多個香港電台嘅教育電視同劇集製作。香港演藝學院畢業之後，就入咗無綫電視，2015年夏季讀第28期無綫電視藝員訓練班，實習時已經得到《律政強人》單元角色張美琪。吳嘉儀喺2016年新處境劇《八時入席》攞到王嘉莉嘅角色。

## 簡歷
吳嘉儀花名叫「阿七」，係因為佢細個換緊牙嗰陣，講嘢唔清楚將自己個名講做「五加二」，所以就叫「阿七」。

佢讀過天主教崇德英文書院、香港公開大學社會科學系一年級。2011年成功考入咗香港演藝學院後，就做兼職拍香港電台教育電視同埋唔少電視廣告演出，後尾來喺無綫電視2015年6月搞嘅演員招募脫穎而出，做咗嗰一年兩位被取錄新女藝員其中一位，入咗第二十八期藝員訓練班，之後做埋經理人合約藝員同劇組工作。

吳嘉儀個樣畀唔少觀眾話同另一無綫藝員李旻芳幾似。處境劇《八時入席》就特別搵李旻芳客串做佢角色個細妹，不過李旻芳現實年紀比佢重要大四歲。

2025年1月，佢約滿離開無綫電視。

## 演出作品
### 無綫電視
#### 綜藝節目

#### 網上節目（Big Big Channel）

#### 電視劇集

#### 宣傳片

### 電視劇（HOY TV）
*2025年：《我家有囍事》 飾 秘書

### 香港電台電視劇

### 舞台劇

### 廣告

## 出面網頁
*
*
*
*
霎西街

**霎西街**（）係香港灣仔一條馬路，由摩理臣山道開始，去到堅拿道西。

## 睇埋
*霎東街
聖佛蘭士街

**聖佛蘭士街**（）係香港灣仔一條馬路，由皇后大道東、機利臣街交界開始，另一邊係掘頭路。
吳偉豪

**吳偉豪**（，**Ricco Ng**，），係香港無綫電視旗下經理人合約男藝員。

## 簡歷
吳偉豪阿爸阿媽都係公務員，小學同中學都讀國際學校。佢喺2015年第28期無綫電視藝員訓練班畢業，之後喺2016年新處境劇《八時入席》飾演林禾呢個角色，而開始畀觀眾識。

傳聞吳偉豪有個大自己十歲嘅女朋友Charlotte，現雙方已經斷關係，原因未明。

## 演出作品

### 電視劇

### 綜藝節目（無綫電視）

## 參考

## 出面網頁
*
周嘉洛

**周嘉洛**（，**Kalok Chow**，），係香港無綫電視旗下經理人合約男藝員，2015年第28期無綫電視藝員訓練班畢業，因為喺2016年處境劇《八時入席》飾演余日潼呢個角色而開始受到關注。並且喺其後嘅《愛·回家之開心速遞》飾演金城安。

## 簡歷
周嘉洛喺香港出世，中學讀，之後過咗澳洲留學。讀完書後，佢返香港參加2015年第28期無綫電視藝員訓練班，畢業後主要參演電視劇。佢憑2016年處境劇《八時入席》嘅演出而開始畀觀眾認識，之後喺2017年開始播嘅處境劇《開心速遞》飾演「金城安（安仔、廢青安）」而成功入屋，仲被網民稱為「下一個周星馳」。2020年，周嘉洛憑《開心速遞》嘅「金城安」攞到《2019萬千星輝頒獎典禮》最佳男配角，係呢個獎歷年最後生嘅得獎者。

## 演出作品
### 電視劇

### 綜藝節目（無綫電視）

### 網上節目（big big channel）

## 攷

## 出面網頁
* 
* 
* 
*
順德聯誼總會胡兆熾中學

**順德聯誼總會胡兆熾中學**（****，簡稱**胡兆熾中學**）係香港九龍城區一間中學，1975年創校，係順德聯誼總會創辦嘅頭一間政府資助全日制男女中學，地址係何文田巴富街22號。

## 影視文化
2004年香港無綫電視劇集《青出於藍》曾經用呢間學校做主要拍攝場地。
譚焯升

**譚焯升**（**Clevis Tam**，），原名**譚浩智**，係香港男藝人，2015年藝員訓練班畢業，然後做無綫電視經理人合約男藝員，喺2016年新處境劇《八時入席》飾演徐仁富呢個角色。2024年離開無綫電視。

## 簡歷
譚焯升中小學讀拔萃男書院，中三轉讀英基學校協會旗下嘅啟新書院，中學畢業後到加州聖芭芭拉嘅社區大學讀經濟系，畢業後入咗無綫電視。

2022年佢做咗23位J2ers之一，拍一啲J2台節目。

## 演出作品
### 電視劇

### 網絡劇（Big Big Channel）

### 綜藝節目（無綫電視）

## 出面網頁
*

類:前無綫電視男藝員
酒店房租稅

**酒店房租稅**（**Hotel Accommodation Tax**）係種稅，由政府向所有酒店跟住客畀嘅房租而收稅。

## 香港
香港曾經收酒店房租稅。由2008年7月1號開始，香港政府暫時免收酒店房租稅，即係將稅率調低到客人所畀房租嘅0%，之前稅率係3%。

## 資料來源
住宅區

**住宅區**係城市規劃入面其中一種土地用途嘅分區，入面大多數建築物都係住宅。好多時住宅區入面亦會有啲社區設備同商舖服務返嗰度嘅居民。
## 睇埋
*工業區
*商業區
煮吧！換咗我阿媽

《**煮吧！換咗我阿媽**》（**Changing Mama**）係香港電視娛樂製作嘅真人騷節目，主持係張錦祥、楊尚友、蔡家富。節目一共有兩輯：第一輯喺2016年4月8號22:00-23:00喺ViuTV首播，之後逢禮拜三到四喺同一時間播，播到5月12號，一共10集；第二輯喺2017年12月25號到2018年1月19號逢禮拜一到五22:00-22:30播，一共19集。

節目第一輯安排三對母子或母女互換成新嘅親子組合，之後各自同新拍檔去日本、台灣或泰國遊學，最後返香港進行廚藝比賽爭冠軍。第二輯就安排四個家庭配對成三個組合，去日本北海道、南韓釜山同泰國曼谷遊學，最後返香港進行廚藝比賽爭冠軍。

## 每集一覽
### 第一輯

### 第二輯

## 節目調動
;第一輯
*2016年5月11號：由於轉播特備節目毛記電視《萬千呃Like賀台慶》，所以暫停播映一集。
;第二輯
*2018年1月1號：由於直播特備節目《2017年度叱咤樂壇流行榜頒獎典禮》，所以暫停播映一集。

## 出面網頁
*ViuTV：煮吧！換咗我阿媽
*ViuTV：煮吧！換咗我阿媽 2
十五分鐘熱度

《**十五分鐘熱度**》（**15 Mins ENews**）係香港電視娛樂製作嘅娛樂資訊節目，主要報道香港同海外演藝界最新動態。節目總共有兩輯：第一輯《十五分鐘熱度》喺2016年4月6號到2019年4月26號播出；第二輯叫《**十五分鐘熱度 Plus**》（**15 Mins ENews Plus**），喺2019年4月29號到2020年1月31號播，個名雖然保留「十五分鐘」，但節目長度延長到30分鐘（連廣告），同時將訪談節目《Interviu》同時尚資訊節目《View》合併入呢個節目，分別喺逢禮拜一、三、五同逢禮拜二、四節目時段內播出。

節目頭一集特別由陳俞希同陳安立主持，之後節目主持陣容有羅沛琪、陳聞平、余采霖、劉秉賓同薛國斌等等。《十五分鐘熱度 Plus》嘅節目主持陣容有羅沛琪、虞逸峯、詹朗林、朱晉傑、廖嘉輝、文桂琪、王凌燕等等，而陳嘉容同蔡宛珊則負責主持《View》呢個環節。

唔同大部份自製節目有3個月限時重溫，《十五分鐘熱度》只會提供過去一個禮拜嘅節目重溫。

## 播映時段
;第一輯
*2016年4月6號深夜00:00-00:15喺ViuTV首播
*2016年4月7號開始逢禮拜一到五喺23:30-23:45播
*2017年4月3號開始改做23:00-23:15播
*2018年4月30號開始改做23:30-23:45播
*2018年7月16號開始改做深夜00:00-00:15播
*2019年1月7號開始改做23:30-23:45播
;第二輯（《十五分鐘熱度 Plus》）
*2019年4月29號開始逢禮拜一到五喺19:30-20:00播
*2020年1月13到17號，因為播特備節目《全民來電》，所以改為深夜00:30-01:00（即係原本嘅重播時段）播
*2020年1月23號，因為播《新聞報道》直播政府抗疫記者會，所以改為深夜00:30-01:00（即係原本嘅重播時段）播
*2020年2月3號開始，因為播特備節目《今日疫情》，所以無限期暫停播映，而到《今日疫情》完咗後（6月8號開始），節目被併入全新節目《今晚趁熱食》，變成《三分鐘熱度》環節，10月26號到11月13號曾短暫分拆成獨立節目《3 分鐘熱度》，11月16號開始恢復返做19:30時段節目入面嘅環節。
;特別版
*2022年5月7號禮拜六深夜（5月8號禮拜日凌晨）00:00-00:30播過一集特別版，內容係由香港電視娛樂分拆出嚟嘅新公司MakerVille發佈會嘅精華片段，而呢集並未有提供網上重溫。

## 出面網頁
*ViuTV：十五分鐘熱度
*ViuTV：十五分鐘熱度Plus
關稅

**關稅**係海關負責收嘅稅，收稅對象主要係進口同出口嘅貨。對貿易發達嘅國嚟講，關稅係政府一個重要嘅收入來源。

### 關稅點計？
1. 完稅格價 = 商品價格 + 運輸費用 + 保險費

2. 進口稅 = 完稅格價 x 商品稅額（參照上圖或查看台灣進口稅項）

3. 營業稅 = （完稅格價 + 進口稅）x 營業稅 5%

4. 關稅總額 = 進口稅 + 營業稅

如果唔想麻煩，其實可以利用進口稅項計算工具嚟幫手計每個國家關稅 。
自然環境

**自然環境**係指地球上面自然存在咗生物同非生物嘅環境，屬環境科學研究嘅範圍。

自然環境可以分為幾個主要嘅組成部份：
* 完整嘅生態環境，冇受到人為大規模嘅干擾下，自我運作到嘅自然系統，呢個包括所有植物、動物、微生物、土壤、岩石、大氣，同埋佢範圍入面所發生嘅自然現象。
* 唔受人類活動影響嘅普遍嘅自然資源同埋物理現象，好似：空氣、水、天氣，重有能源、輻射等等。
高架橋

**高架橋**係主要起喺陸地上面嘅橋，特點係有好多細嘅橋跨。喺城市入面，高架橋多數用嚟做行車天橋同埋架空鐵路。
蒸發

係種熱力學嘅物理現象，指液體表面汽化變成氣體。呢種現象喺沸點下面都可以出現。
## 睇埋
*沸騰
沸騰

**沸騰**係種熱力學嘅物理現象，指液體表面同入面都劇烈汽化變成氣體。呢種現象喺沸點就會出現。

喺粵語入面，沸騰有時可以叫**滾**，譬如滾水即係沸騰過嘅水。

## 睇埋
*蒸發
三相點

**三相點**係熱力學入面，對特定一種物質喺一個溫度同氣壓之下，可以固態、液態、氣態三種相態並存。當溫度或者氣壓低過三相點，就唔能夠存在液態。

## 睇埋
*臨界點
臨界點

**臨界點**係熱力學入面，對特定一種物質喺一個最高溫度同最高氣壓之下，可以液態、氣態兩種相態並存。當溫度或者氣壓高過臨界點，就會變做超臨界流體。

## 睇埋
*三相點
危險品

**危險品**係會對人、生物同財產構成危險嘅貨或者物品，運輸同保存都需要特別留神。

常見危險品種類包括爆炸品、壓縮氣體、腐蝕性物質、有毒性物質、易燃物質、放射性物質等等。
蘇必略湖

**蘇必略湖**（，，）係北美洲五大湖入面最大嗰個，面積82,100平方公里。

類:蘇必略湖
類:北美洲地理
類:加拿大地理
類:美國地理
類:五大湖
曉倫湖

**曉倫湖**（，，）係北美洲五大湖入面第二大嗰個，面積59,600平方公里。

類:北美洲地理
類:加拿大地理
類:美國地理
類:曉倫湖
類:五大湖
密芝根湖

**密芝根湖**（，）係北美洲五大湖入面第三大嗰個，面積58,000平方公里。

類:密芝根湖
類:北美洲地理
類:美國地理
類:五大湖
伊利湖

**伊利湖**（，，）係北美洲五大湖入面第四大嗰個，面積25,667平方公里。

類:五大湖